title: Operaatio Lam Son 719

text: Etelä-Vietnamin armeija oli menettänyt noin 5 000 miestä kaatuneina ja haavoittuneina, minkä lisäksi yli 2 500 oli kadonnut. Amerikkalaiset menettivät operaation aikana 253 sotilasta kaatuneina ja 1 149 haavoittuneina. Etelä-Vietnamin armeijan aliupseeristo kärsi erityisen raskaita tappioita. Operaatioon Laosissa ei osallistunut amerikkalaisten maajoukkoja, mutta esimerkiksi 15. maaliskuuta kommunistien vastahyökkäys oli ulottunut Etelä-Vietnamin puolelle Khe Sanhiin. Vähintään 108 Yhdysvaltain ilmavoimien helikopteria tiputettiin, minkä lisäksi menetettiin seitsemän lentokonetta.


title: Operaatio Lam Son 719

text: Taistelun lopputuloksesta huolimatta se julistettiin virallisesti voitoksi. Richard Nixon piti 7. huhtikuuta 1971 televisioidun puheen, jossa hän julisti Vietnamisaation onnistuneeksi ja kutsui operaatiota ”suurimmaksi onnistumiseksi koskaan”. Samalla Nixon ilmoitti vetävänsä 100 000 amerikkalaissotilasta Vietnamista. Radio Hanoi kutsui puolestaan operaatiota ”suurimmaksi tappioksi koskaan” Nixonille ja tämän kumppaneille. Huoltoliikenne Hồ Chí Minhin huoltotietä pitkin oli katkennut vain hetkeksi ja sen laajentamista oltiin jo alettu suunnitella.


title: Irakin kansalliskirjasto ja -arkisto

text: Irakin kansalliskirjasto ja -arkisto (, , lyh. INLA) on Irakin pääkaupungissa Bagdadissa toimiva kansalliskirjasto ja -arkisto.


title: Irakin kansalliskirjasto ja -arkisto

text: Merkittävä osa Irakin kansalliskirjaston ja -arkiston arvokkaimmista kokoelmista varastettiin sekasorron aikana tai tuhoutui esimerkiksi kirjastorakennuksen tulipalossa Irakin sodan aikana huhtikuuhun 2003 mennessä, kun erityisesti Yhdysvallat ja Britannia syöksivät sotatoimillaan Saddam Husseinin hallinnon pois vallasta. Esimerkiksi vuoteen 2013 mennessä vain 200 vuoden 2003 kaaoksessa kadonnutta 3 000 harvinaisesta kirjasta on saatu palautettua tai kunnostettua takaisin. Sittemmin Irakin kansalliskirjastolle ja -arkistolle on rakennettu myös uusia tiloja.


title: Irakin kansalliskirjasto ja -arkisto

text: YK:n erityisjärjestö Unescon mukaan Irakin aikuisväestön (yli 15-vuotiaat) lukutaito romahti vuosituhannen vaihteen arvosta yli 30 prosenttia matalammalle tasolle vuoteen 2013 mennessä, jolloin lukutaitoisia ja oli vain 43,7 prosenttia maan väestöstä.


title: Tulta ja tuhoa

text: Tulta ja tuhoa – Donald Trump Valkoisessa talossa ("Fire and Fury: Inside the Trump White House") on vuonna 2018 julkaistu toimittaja Michael Wolffin kirjoittama Donald Trumpin presidenttikampanjaa ja hänen persoonaansa käsittelevä paljastuskirja. Wolff kertoo haastatelleensa kirjaansa varten yli 200 Valkoisen talon henkilökuntaan ja Trumpin lähipiiriin kuuluvaa henkilöä sekä Trumpia itseään. Kirjan kustantaja myi muutamille yhdysvaltalaislehdille oikeuden julkaista sen ensimmäisiä lukuja jo ennen, kuin se varsinaisesti tuli myyntiin. Kirjan lukujen paljastukset aiheuttivat kohun, jonka seurauksena Trumpin lakimiehet yrittivät estää kirjan julkaisemisen.


title: Tulta ja tuhoa

text: Kohun vuoksi kustantaja Henry Holt & Co päätti aikaistaa kirjan julkaisua, ja siksi "Tulta ja tuhoa" julkaistiin aiemmin kaavaillun tammikuun 9. päivän sijaan 5. tammikuuta 2018. Trump uhkaili oikeustoimilla myös kirjaa varten haastatteluja antanutta entistä strategiapäällikköään Steve Bannonia, jota hän syytti vaitiolovelvollisuuden rikkomisesta.


title: Tulta ja tuhoa

text: Tammi on julkaissut kirjasta suomennoksen nimellä "Tulta ja tuhoa".


title: The Aeon

text: The Aeon on oululainen, vuonna 2015 perustettu dark folk -yhtye, joka nojaa musiikissaan pitkälti akustisiin insturumentteihin ja esoteeristen runoilijoiden lyriikoihin. Yhtyeen nimi tarkoittaa aionia (m.kreik. αίών), joka muinaiskreikaksi tarkoittaa ajanjaksoa ja maailmankautta.


title: The Aeon

text: Yhtye koottiin alun perin Oulun ylioppilasteatterin Suuri Peto! -näytelmää varten. Suuri Peto! -näytelmässä The Aeon esitti Tuukka Tyvelän Aleister Crowleyn runoihin säveltämiä kappaleita. Suuri Peto! -näytelmä on filosofi, maagikko, esoteerikko ja okkultisti Crowleyn fiktiivinen elämäkerta. Näytelmän käsikirjoitti ja ohjasi Toni Kandelin yhdessä Heidi Maria Huotarin kanssa. Näytelmän jälkeen bändi kuitenkin jatkoi esiintyvänä ja levyttävänä ryhmänä.


title: The Aeon

text: Näytelmän jälkeen yhtye vetäytyi levyttämään ensimmäistä levyään Songs of the Great Beastiä Kempeleen Wolfbeat Studiosin tiloihin. Levylle valikoitui 7 näytelmässä esitettyä kappaletta. Myöhemmin The Aeon solmi äänitetyn levyn pohjalta sopimuksen Luova Recordsin kanssa . Vesa Ranta ohjasi levyn kappaleen "The Bornless One" pohjalta musiikkivideon . Levy sai lehdistössä kriitikoilta lämpimän vastaanoton. Desibeli.net ja Imperiumi.net verkkojulkaisut antoivat The Songs of the Great Beastille täydet pisteet. Se oli myös Imperiumin viikon levynä. Myös ulkomaalaiset mediat kuten ranskalainen Progcritique antoivat hyviä arvioita . Soundi-lehden kriitikko Timo Isoaho valitsi The Songs of the Great Beastin peräti vuoden levykseen. Mukaan mahtui myös vaatimattomampia arvioita.


title: The Aeon

text: Yhtye keikkaili levyn tiimoilta oululaisten ravintoloiden lisäksi muun muassa Qstockissa , Kaustisen kansanmusiikkifestivaaleilla, Maakisessa Martinniemessä, Siilifolkissa, Uleåborg Festival Of Psychedeliassa, Kempeleen ja Oulun taiteiden yössä, Turussa Unta.Kauan -festivaaleilla ja Kuopion Ottopoika-ravintolassa. Tulevaisuudessa The Aeon esiintyy Suuren Pedon! itsenäisessä jatko-osassa, Noitavasara-näytelmässä, joka perustuu Heinrich Kramerin samannimiseen vuonna 1486 julkaisemaan kirjaan. Myös Noitavasaran on käsikirjoittanut ja ohjannut Toni Kandelin ja sen musiikin on säveltänyt Tuukka Tyvelä. Lisäksi yhtye on kiinnitetty esiintymään liettualaiselle Kilkim Žaibu -festivaaleille kesällä 2018 .


title: Rekisalo

text: Rekisalo on Päijänteen saari ja Kuhmoisten kunnan suurimpia saaria. Saari on pysyvästi asuttu, vaikka sinne ei kulje tietä tai säännöllisesti kulkevia yhteysaluksia.


title: Rekisalo

text: Saaresta löytyneen paimenmajan jäännösten perusteella saari voi olla yksi ensimmäisiä pysyvästi asutettuja Päijänteen saaria. Pysyvä asutus on alkanut mahdollisesti jo 1700-luvulla isojaon myötä. Maanviljelys alkoi saaressa 1800-luvun alussa. Siellä tiedetään poltetun tervaa ja yksi Päijänteen alueen vanhimmista rantasaunoista on säilynyt saaressa. Talvisodan aikana saaressa asui työleireillä olleita sotavankeja. Pysyvä asutus alkoi vähenemään 1960-luvulla. Suomen ensimmäistä ydinvoimalaa suunniteltaessa Rekisalo oli pitkään yksi varteenotettavimmista vaihtoehdoista sen sijoittamiselle.


title: Kuwaitin kansalliskirjasto

text: Kuwaitinn kansalliskirjasto (, ) on virallisesti vuonna 1994 perustettu Kuwaitin pääkaupungissa Kuwaitissa toimiva kansalliskirjasto.


title: Kuwaitin kansalliskirjasto

text: Kansalliskirjastoa edelsi on julkisen kirjastotoiminnan arvostuksen ja suosion kehitys Kuwaitissa. Ensimmäinen julkinen kirjasto perustettiin hyväntekeväisyysjärjestön voimin vuonna 1913. Maan eliitti ja älymystö vaati jo 1923 kansalliskirjaston muodostamista arvokkaisen kirjojen, käsikirjoitusten ja sarjajulkaisujen säilyttämiseksi. Vuonna 1937 suosiota saavuttanut kirjasto vaihtoi nimekseen "Julkisen informaation kirjasto" (Library of Public Information). Vuonna 1979 vastuu kirjastosta siirtyi kansalliselle kulttuurin, taiteen ja tieteen neuvostolle; kirjasto nimettiin "Valtion keskuskirjastoksi" (Central Library of the State).


title: Kuwaitin kansalliskirjasto

text: Kuwaitin aikuisväestöstä (yli 15-vuotiaat) oli YK:n erityisjärjestö Unescon mukaan mukaan lukutaitoisia 95,7 prosenttia (vuonna 2015).


title: Ebba Haslund

text: Ebba Margareta Haslund (12. elokuuta 1917 Seattle, Washington, Yhdysvallat – 10. elokuuta 2009 Oslo, Norja) oli norjalainen kirjailija ja kriitikko. Hän toimi erityisesti naisten aseman edistämiseksi ja oli aktiivinen kirjailijajärjestöissä.


title: Ebba Haslund

text: Haslundin isä oli Yhdysvaltain kansalaisuuden saanut norjalainen, äiti oli ruotsalainen. Hän oli perheen ainoa lapsi. Hän asui lapsena paljon ulkomailla, ja koulunkäynti oli pätkittäistä. Suoritettuaan examen artium -tutkinnon 1935 hän opiskeli Britanniassa, Saksassa ja Ranskassa. Hän valmistui 1941 maisteriksi Oslon yliopistosta opinnäytteellä, jossa hän käsitteli Rainer Maria Rilken teosta "Die Aufzeichnungen des Malte Laurids Brigge".


title: Ebba Haslund

text: Haslund oli yhteiskuntakriitikko, jonka painopiste oli naisten asema. Hän oli poliittisesti ajoittain vasemmalle kallistuva porvari ja istui jonkin aikaa Høyren Stortinget-edustajana. Haslundin sota-aiheinen esikoisteos "Også vi" ilmestyi 1945. Hän julkaisi useita teoksia, ennen kuin varsinainen läpimurto tapahtui 1951 teoksen "Middag hos Molla" ansiosta. Samoin oli menestys 1954 ilmestynyt "Elokuussa" ("Krise i august"), joka on ainoa hänen suomennettu teoksensa. Se on avioliittokuvaus, jota markkinoitiin naisen marttyyriaseman kuvauksena, mitä hän ihmetteli ja otti esille myöhemmän painoksen alkusanoissa 1982. Hän hämmästyi myös kriitikoiden käsitystä siitä, että kirjassa olisi onnellinen loppu, sillä onnellinen se oli ainoastaan miehen kannalta.


title: Ebba Haslund

text: Romaanien lisäksi Haslund kirjoitti novellikokoelmia, lasten- ja nuortenkirjoja, esseekokoelmia sekä kolme muistelmateosta. Lisäksi hän kirjoitti näytelmiä ja kuunnelmia niin lapsille kuin aikuisillekin. Hän sai 1956 palkinnon lastenkuunnelmasta "Kjære Nils".


title: Ebba Haslund

text: Haslund toimi Aftenpostenin kirjallisuusarvostelijana 1970–1990. Aktiivisena järjestöihmisenä hän oli Ungdomslitteraturens forfatterlagin puheenjohtaja 1965–1970 ja Den Norske Forfatterforeningin puheenjohtaja 1971–1975. Hän oli aikakauskirja Ordetin päätoimittaja 1966–1968.


title: Ebba Haslund

text: Haslund oli vuodesta 1940 naimisissa johtaja Sverre Fjeld Halvorsenin (1910–2005) kanssa.


title: Tonttu Toljanteri: Tonttulan elämää

text: Tonttu Toljanteri: Tonttulan elämää on vuonna 2000 Yle TV2:n tuottama suomalainen lastenohjelma, jota esitettiin marras, joulu ja tammikuussa 2000-2001 ja joulu ja tammikuussa 2006-2007. Ohjelmaa esitettiin 2.11.2000-4.1.2001 ja uusintana 6.12.2006-2.1.2007. Ohjelman nimikkohenkilöä Tonttu Toljanteria näyttelee Kunto Ojansivu.


title: Tonttu Toljanteri: Tonttulan elämää

text: Tonttulan elämää: Muutamia jakson nimiä ovat "Reilun pelin säännöt", "Toljanterin korvatulehdus", "Eksyksissä" ja "Lentsua Tonttulassa".


title: Tonttu Toljanteri: Tonttulan elämää

text: Ohjelmaa ei ole julkaistu VHS-kasetilla, eikä DVD:llä. Sarja esitettiin uusintana 6.12.2006-2.1.2007.


title: Pertti Salminen

text: Pertti Olavi Salminen (s. 25. maaliskuuta 1954 Luopioinen) on suomalainen valtiotieteen tohtori ja kenraalimajuri, evp.


title: Pertti Salminen

text: Pertti Salminen syntyi maanviljelijä Olavi Salmisen ja emäntä Heleena Mattilan perheeseen. Hänen puolisonsa vuodesta 1980 on lähihoitaja Pirjo Laurila. Salminen tuli ylioppilaaksi 1973, valmistui Kadettikoulusta 1978 ja Sotakorkeakoulusta 1987. Ylemmän päällystön kurssin hän suoritti 1996, maanpuolustuskurssin 2000 ja ylimmän johdon kurssin 2003. Salminen opiskeli Royal College for Defence Studies -oppilaitoksessa 2002. Hän väitteli valtiotieteen tohtoriksi Helsingin yliopistossa 1996.


title: Pertti Salminen

text: Salminen työskenteli Uudenmaan jääkäripataljoonassa opetusupseerina ja varapäällikkönä 1978–1983, Kadettikoulussa opetusupseerina ja kurssinjohtajana 1983–1985, Raahen sotilaspiirin esikunnassa toimistoupseerina 1987–1989, Namibian rauhanturvaoperaation suunnittelu-upseerina 1989–1990, Sotakorkeakoulun opettajana 1990–1992, Maanpuolustuskorkeakoulun tutkijaesiupseerina 1993–1995, pääopettajana 1999, strategian laitoksen johtajana 2003–2004 ja korkeakoulun rehtorina 2004–2009. Hän oli Porin prikaatissa pataljoonan komentaja 1996–1998. SFOR-joukoissa Bosnia ja Hertsegovinassa Salminen oli prikaatin apulaiskomentaja 1998–1999, divisioonan apulaisesikuntapäällikkö 1999 ja pääesikunnan kansainvälisen osaston apulaisosastopäällikkö 2000–2001. Vuonna 2009 Salmisesta tuli sotilasedustaja Suomen pysyvässä edustustossa EU:ssa ja Suomen edustustossa NATO:ssa Brysselissä. Länsi-Suomen sotilasläänin komentajaksi hänet nimitettiin maaliskuussa 2012.


title: Pertti Salminen

text: Salminen ylennettiin vänrikiksi 1974, luutnantiksi 1978, yliluutnantiksi 1980, kapteeniksi 1985, majuriksi 1989, everstiluutnantiksi 1995, everstiksi 1999, prikaatikenraaliksi 2004 ja kenraalimajuriksi 2006.


title: Pertti Salminen

text: Kuntavaaleissa 2017 Salminen valittiin Pälkäneen kunnanvaltuustoon kokoomuksen ehdokaslistalta.


title: Tonttu Toljanterin Tonttu-TV

text: Tonttu Toljanterin Tonttu-TV on Yle TV2:n tuottama suomalainen joulukalenterisarja vuodelta 2003, jota esitettiin joulukuussa 2003. Ohjelman nimikkohenkilöä Tonttu Toljanteria näyttelee Kunto Ojansivu. Vuonna 2009 julkaistiin Elävään arkistoon muutamia Tonttu Toljanterin Tonttu-TV jaksoja.


title: Tonttu Toljanterin Tonttu-TV

text: Hilda Häkkyrän viimeinen esiintyminen oli kymmenessä jaksossa 10.12.2003. "Talvisia mietteitä".


title: Tonttu Toljanterin Tonttu-TV

text: Tietokonepäätteen viimeinen esiintyminen oli kahdeskymmenesensinmäisessäjaksossa 21.12.2003. "Väärä päivitys".


title: Tonttu Toljanterin Tonttu-TV

text: Amerikan-tonttu Hilda Häkkyrä valittaa, että lapset villiintyvät Tonttu-TV:n lelumainoksista. Joulupukki aloittaa uuden ohjelman, jonka tähdeksi Tonttu Toljanteri pestataan. Hänen pitää viihdyttää lapsia, mutta sanaa "joulu" ei saa mainita. ""Antaa joulun tulla sydämiimme pikkuhiljaa, päivä päivältä ja yö yöltä. Mitä sitä heti ahnehtimaan"," kuuluu Joulupukin ohje.Sarjaa ei ole uusittu toistaiseksi kertaakaan.


title: Michael Wolff

text: Michael Wolff on yhdysvaltalainen kolumnisti ja tietokirjailija. Hän on toiminut New York Magazine ja Vanity Fair -lehtien mediakolumnistina ja kirjoittanut kirjoja, kuten Rupert Murdochin elämäkerran ja Donald Trumpin valtaannousua ja ensimmäistä virkavuotta esittelevän "Fire and Furyn".


title: Michael Wolff

text: Wolffin media-aiheinen kolumni ilmestyi New Yorkissa joka viikko vuodesta 1998 vuoteen 2004, jolloin hän siirtyi Vanity Fairiin. Hän ei ollut kriitikko eikä reportteri, vaan keskittyi media-alan valtaapitävien henkilökuviin. Hän voitti National Magazine Awardin 2002 ja 2004.


title: Michael Wolff

text: Kohukirjan "Fire and Fury" ilmestyessä tammikuussa 2018 Wolff oli 64-vuotias. Hän kertoi kirjan perustuvan yli 200 haastatteluun 18 kuukauden aikana. Osa kirjaan haastatelluista henkilöistä on syyttänyt häntä vääristelystä ja vaitiolovelvollisuuden rikkomisesta, toisaalta Wolffin tarjoamille päivällisille osallistunut vieras on vahvistanut kirjassa raportoituja keskusteluja.


title: Tuuli auringosta

text: Tuuli auringosta on kokoelma Arthur C. Clarken novelleja. Teoksen suomentaja on Ilkka Äärelä ja sen on toimittanut Juhani Hinkkanen.


title: Tuuli auringosta

text: Englanninkieliset alkuteokset ovat:


title: Hellblade: Senua’s Sacrifice

text: Hellblade: Senua’s Sacrifice (lyhyesti Hellblade) on Ninja Theoryn kehittämä toimintaseikkailupeli. Peli on julkaistu vuonna PlayStation 4:lle ja Windowsille.


title: Hellblade: Senua’s Sacrifice

text:
Peli kertoo kelttiläisen traumatisoituneen Senua-nimisen nuoren naisen tarinan.
Pelin yhteydessä on ollut keskustelua sen tavasta esittää tapahtumat psykoosiin ajautuneen henkilön näkökulmasta.


title: Hellblade: Senua’s Sacrifice

text: Pelin kehittämisessä on ollut mukana professori Paul Fletcher Cambridgen yliopistosta. Peli käyttää tehosteita hallusinaatioiden matkimiseen kuten psykoosista kärsivät ihmiset ne kokevat.


title: Hellblade: Senua’s Sacrifice

text: IGN antoi pelille arvosanaksi 9/10 arvostelussaan.


title: Hellblade: Senua’s Sacrifice

text: Polygon-sivusto antoi pelille arvosanaksi 8,5/10 arvostelussaan.


title: Hellblade: Senua’s Sacrifice

text: GameSpot antoi pelille arvosanaksi 8/10 arvostelussaan.


title: Total Energy

text:
Total Energy on muistomerkki, jolla kunnioitetaan Vihdin Nummelan lentokentältä viimeiselle lennolleen lähteneiden muistoa.
Muistomerkin on suunnitellut ja toteuttanut Veijo Aulio, ja se valmistui vuonna 2011. Muistomerkki esittää nousuun lähtevää lentokonetta. Muistomerkin jalustassa on niiden nimet, joiden muistoksi muistomerkki on pystytetty.


title: Total Energy

text: Jatkosodan hyökkäysvaiheessa 1941 kentältä lähteneistä kaatui seitsemän lentäjää. Heidän nimiensä lisäksi nimilaatassa on myöhemmin surmansa saaneiden nimet.


title: Total Energy

text: Kentän toisella puolella, lähellä valtatietä 25, on 1. elokuuta 1941 tapahtuneen pommikoneturman muistokivi.


title: Veli Pekka Valtonen

text: Veli Pekka Valtonen (s. 14. toukokuuta 1954 Vihti) on suomalainen insinööriprikaatikenraali, evp.


title: Veli Pekka Valtonen

text: Valtonen syntyi agrologi Matti Valtosen ja verovirkailija Eila Kandolinin perheeseen. Hänen puolisonsa vuodesta 1980 on MMM Anne Lintunen. Valtonen valmistui diplomi-insinööriksi Teknillisestä korkeakoulusta 1980 ja on suorittanut DESS-jatkotutkinnon Pariisin yliopistossa 1996. Hän työskenteli Topografikunnan teknisen toimiston päällikkönä 1982–1988, mittausosaston johtajana 1988–1990 ja ilmakuvaosaston johtajana 1990–2000. Pääesikunnan materiaaliosaston TK-sektorin johtaja Valtonen oli 2000–2001 ja materiaaliosaston apulaispäällikkö 2007. Sotavarustepäälliköksi hänet nimitettiin vuonna 2008. Puolustusvoimien pääinsinöörin virkaa Valtonen hoiti marraskuusta 2012 toukokuun 2014 loppuun. Hänen seuraajansa sotavarustepäällikkönä ja puolustusvoimien pääinsinöörinä on insinööriprikaatikenraali Kari Renko.


title: Veli Pekka Valtonen

text: Valtonen ylennettiin insinööriluuntnantiksi 1983, insinööriyliluutnantiksi 1984, insinöörikapteeniksi 1985, insinöörimajuriksi 1989, insinöörieverstilutnantiksi 1995, insinöörieverstiksi 2001 ja insinööriprikaatikenraaliksi 2008.


title: Ulkosuomalaisen tarina

text: Ulkosuomalaisen tarina on Yle TV2 -kanavalla vuoden 2002 syksystä alkaen esitetty televisiodokumenttien sarja, jossa tutustutaan ulkosuomalaisiin eli eri puolilla maailmaa asuviin suomalaissyntyisiin tai -sukuisiin henkilöihin. Sarjaa tuotettiin 60 jaksoa vuoteen 2011 saakka.


title: Ulkosuomalaisen tarina

text: Ohjelmasarjan on toteuttanut porilainen Filmihalli Oy yhdessä Siirtolaisuusinstituutin kanssa, ja se on saanut tukea Euroopan aluekehitysrahastolta. Ohjelmasarja on osa opetusministeriön, Satakuntaliiton, Siirtolaisinstituutin, Suomi-Seuran, Suomen ulkoministeriön, Ulkosuomalaisparlamentin sekä Yleisradion Ulkosuomalaisuus-projektia. Ohjelmasarjan kaikki kuvattu materiaali, noin 1 500 tuntia ja tuhansia valokuvia, sekä asiakirjoja ja muistiinpanoja on Siirtolaisuusinstituutin kokoelmissa. Materiaalista koottiin Suomen itsenäisyyden 90-vuotisjuhlavuonna 2007 näyttely, joka oli esillä ensin Satakunnan museossa ja sitten Ulkosuomalaisparlamentin istunnon yhteydessä Finlandia-talossa syyskuussa 2007.


title: Ulkosuomalaisen tarina

text: Sarjaa on esitetty myös muissa Pohjoismaissa ja TV Finland -kanavalla sekä seurattu internetitse ympäri maailmaa. Suosituinta jaksoa ”Paraguayn viidakkosuomalaiset” seurasi 743 000 katsojaa, ja yhteensä sarjan kerrottiin vuoteen 2010 mennessä saaneen uusintoineen yli miljoonaa katsojakertaa...


title: Ulkosuomalaisen tarina

text: Filmihalli Oy:n toimitusjohtaja Antti Välikangas sanoo kiinnostuneensa ulkosuomalaisista oman isänsä kautta, joka muutti paremman elämän perässä Australiaan. "Ulkosuomalaisen tarina" oli hänen tuotantoyhtiönsä merkittävin tuotanto vuosituhannen vaihteen jälkeen. Hän kertoo haastatelleensa sarjaa tehdessään yli tuhatta ihmistä eri puolilla maailmaa. Sarjan teossa on työskennellyt myös hänen vaimonsa Pirkko Välikangas sekä kuvaaja ja leikkaaja Pekka Nurmi. Kuvausmatkoilla on käytetty myös freelancekuvaajia.


title: Ulkosuomalaisen tarina

text: Filmihalli Oy asetettiin konkurssiin kesällä 2011. Antti Välikangas sai samana vuonna Siirtolaisuusinstituutin perustaman, amerikansuomalaisen John Mortonin mukaan nimetyn ja tuolloin ensi kertaa jaetun tunnustuspalkinnon. Vuonna 2017 Siirtolaisuusinstituutti julkaisi Antti Välikankaan toimittaman kirjan "Sydän Suomessa", joka sisältää 14 ulkosuomalaisen haastattelut.


title: Ulkosuomalaisen tarina

text: Lähteet:


title: Sykloni Dineo

text: Sykloni Dineo oli eteläisen pallonpuoliskon 2016–2017 syklonikauden viides trooppinen sykloni, jonka seurauksena Mosambikissa joutui 130 000 kodittomaksi. Se aiheutti kovia sateita Limpopon provinssissa, Mpumalangassa, Botswanassa ja Zimbabwessa.


title: Entropia (täsmennyssivu)

text: Entropia voi tarkoittaa:


title: Ugo Ehiogu

text: Ugochuku “Ugo“ Ehiogu (3. marraskuuta 1972 Lontoo, Englanti – 21. huhtikuuta 2017) oli englantilainen jalkapalloilija, pelipaikaltaan keskuspuolustaja.


title: Ugo Ehiogu

text: Ehiogu pelasi Englannin Valioliigassa 14 peräkkäistä kautta vuosina 1991–2006. Hän pelasi yhteensä 363 Valioliigan ottelua ja teki niissä 19 maalia edustaen Aston Villaa ja Middlesbroughia. Ehiogu pelasi urallaan myös 34 ottelua Englannin toiseksi korkeimmalla sarjatasolla edustaen West Bromwich Albionia, Leeds Unitedia ja Sheffield Unitedia sekä yhdeksän ottelua Skotlannin Valioliigassa edustaen Rangersia.


title: Ugo Ehiogu

text: Englannin maajoukkueessa Ehiogu pelasi vuosina 1996–2002 neljä ottelua, joissa hän teki yhden maalin.


title: Ugo Ehiogu

text: Kesästä 2014 kuolemaansa saakka Ehiogu toimi Tottenham Hotspurin alle 21-vuotiaiden joukkueen päävalmentajana.


title: Ugo Ehiogu

text: Ehiogu kuoli sydänkohtaukseen huhtikuussa 2017.


title: Entropia (Lauri Porran albumi)

text: Entropia on Lauri Porran neljäs studioalbumi, joka julkaistiin 10. tammikuuta 2018.


title: A-traktori

text: A-traktori on Ruotsissa käytetty hitaasti liikkuva moottoriajoneuvoyyppi, joka muistuttaa EPA-traktoria. Se on rakenteellisesti kaksipaikkainen, vähintään 2 000 kiloa painava ajoneuvo, jonka tavaratila on avoin, ja ajoneuvossa on peräkoukku. Suurin rakenteellinen nopeus on 30 km/h, joka on myös A-traktorien nopeusrajoitus. A-traktorin perään kiinitetään hitaasta ajoneuvosta kertova kolmio.


title: A-traktori

text: A-traktoreita rakennetaan henkilöautoista lyhentämällä kattoa ja muokkaamalla vaihteistoa.


title: Risto Väätänen

text: Risto Juhani Väätänen (s. 19. heinäkuuta 1945 Kuopio) on palkittu suomalainen teollinen muotoilija.


title: Risto Väätänen

text: Risto Väätänen syntyi komisario Simo Väätäsen ja Orvokki Rönkön perheeseen. Väätänen tuli ylioppilaaksi 1967 ja valmistui teolliseksi muotoilijaksi Taideteollisesta oppilaitoksesta 1971. Hän toimi Wärtsilän palveluksessa Kaj Franckin assistenttina 1972–1974 ja teollisena muotoilijana yhtiön tutkimuskeskuksessa 1974–1976 ja Järvenpään tehtailla 1976–1979. Oy GM Printing Systems Ab:n palveluksessa Väätänen toimi 1979–1983, muotoilupäällikkönä Valmetin Valmet Paperikoneet -yhtiössä 1997–1998 ja Metsossa 1998–2003 ja sitten Metso Paper -yhtiössä muotoilujohtajana 2007–2009.


title: Risto Väätänen

text: Design Forum Finlandin Vuoden teolliseksi muotoilijaksi Väätänen valittiin 1999, Kaj Franck -palkinto hänelle myönnettiin 2003. Teollisuustaiteen Liitto Ornamon hallituksen jäsenenä toiminut Väätänen on yhdistyksen kunniajäsen.


title: Kuopion ja Karjalan hiippakunta

text: Kuopion ja Karjalan hiippakunta on yksi Suomen ortodoksisen kirkon hiippakunnista. Hiippakunnan keskuspaikka sijaitsi alkujaan Sortavalassa, mutta alueluovutusten jälkeen keskuspaikka siirtyi Kuopioon.


title: Kuopion ja Karjalan hiippakunta

text: Kuopion ja Karjalan hiippakuntaan kuuluvat 9 seurakunnan lisäksi Valamon ja Lintulan luostarit. Seurakuntien yhteenlaskettu jäsenmäärä on noin 22 000. Hiippakunnassa on pappeja noin 45, diakoneja noin 20 sekä kirkkoja ja rukoushuoneita yhteensä yli 80.


title: Kuopion ja Karjalan hiippakunta

text: Kuopion ja Karjalan hiippakunnan seurakunnat ovat:Vuoden 2005 alussa Pielaveden ortodoksinen seurakunta yhdistyi Kuopion ortodoksiseen seurakuntaan. Kuusi hiippakunnan alueen seurakunnista muodostavat yhteistyöryhmän nimeltä Kuutoset. Siihen kuuluvat Iisalmen, Jyväskylän, Kuopion, Mikkelin, Rautalammin ja Varkauden seurakunnat. Loput neljä seurakuntaa (Ilomantsi, Joensuu, Nurmes ja Taipale) muodostavat yhteistyöryhmän nimeltä Neloset.


title: Throne of Elves

text: Throne of Elves () on vuonna 2016 ensi-iltansa saanut Kiinalainen animaatioelokuva, jonka on ohjannut Yuefeng Song. Se on jatko-osa vuonna 2014 julkaistulle "" elokuvalle.


title: Throne of Elves

text: Alkuperäisiä ääninäyttelijöitä ovat muun muassa Zi Wang, Dian Tao, Guanlin Ji ja Canary Wong.


title: Renaissance in Extremis

text: Renaissance in Extremis on Akercocken kuudes studioalbumi, joka julkaistiin 25. elokuuta 2007. Se on yhtyeen ensimmäinen sitten vuoden 2007 julkaistun albumin "Antichrist", minkä jälkeen yhtye hajosi vuonna 2012. Yhtye ilmoitti paluustaan vuonna 2016 sekä uuden albumin työstämisestä kesäkuussa 2017.


title: Renaissance in Extremis

text: Albumi on edeltäjiään vähemmän satanistinen, eikä sisällä yhtä runsaasti black metal -elementtejä.


title: Renaissance in Extremis

text: Albumi sai erinomaisen vastaanoton. Angry Metal Guyn Akerblogger sanoi odottaneensa albumin olevan mahdollisimman hävytön ja luova, joka piti lopulta paikkansa, ja sanoi yhtyeen löytäneen tavaramerkkisoundinsa. Metal Injectionin Tyler Hersko piti albumia merkkipaaluna sekä parhaana death metal -albumina viiteen vuoteen, ja sanoi epätasapainoisten ja ylipitkien kappaleiden loistavan poissaolollaan. PopMattersin arvioija sanoi yhtyeen palaavan brutaaliudessa ja raskaudessa juurilleen, ja piti albumia yhtyeen monipuolisimpana ja teknisimpänä tuotoksena, ja nosti jalustalle erityisesti David Grayn rumputyöskentelyn.


title: Mirkka Paajanen

text: Mirkka Paajanen on helsinkiläinen laulaja, säveltäjä ja sanoittaja.


title: Mirkka Paajanen

text: Paajanen on sanoittanut kappaleita muun muassa Samuli Edelmannille, Katri Helenalle, Suvi Teräsniskalle, Club for Fivelle ja Rajattomalle. Lisäksi Paajanen on tehnyt lukemattomia levytyksiä Suomen eturivin artistien kanssa.


title: Mirkka Paajanen

text: Alun perin Paajanen tuli tunnetuksi gospel-musiikin genrestä ja Ylen TV-ohjelmasta Nojatuolikirkko. Paajanen on esittänyt vuosia Samuli Edelmannin kanssa virsiä ympäri Suomen.


title: Mirkka Paajanen

text: Paajanen siirtyi soolouralle vuonna 2017, jolloin hän julkaisi soololevyn "Että muistaisit saman" ja esitti levyn "Kuiskaus" nimikkokappaleen.


title: Susi (Tuntematon sotilas)

text: Susi (lempinimi ”Suen Tassu”) on kuvitteellinen henkilö Väinö Linnan romaanissa "Tuntematon sotilas". Hän on kannakselainen sotamies, Antero Rokan naapuri ja "pakkipari". Hän on hiljainen sotamies, joka yleensä jää kovaäänisen Rokan varjoon. Susi pyrkii olemaan aina samaa mieltä Rokan kanssa ja viihtyy parhaiten hänen seurassaan. Hän haavoittuu kesällä 1944 samassa taistelussa kuin Rokka. Rokka pelastaa Suden, sillä hän kantaa haavoittuneen Suden joen yli vihollisen hyökkäyksen keskellä.


title: Susi (Tuntematon sotilas)

text: Vuoden 1955 elokuvassa "Tuntematon sotilas" Suden näyttelijänä oli Kale Teuronen, vuoden 1985 elokuvassa "Tuntematon sotilas" Seppo Juusonen ja vuoden 2017 elokuvassa "Tuntematon sotilas" Arttu Kapulainen.


title: Haltijaosake

text: Haltijaosake tarkoittaa osakekirjaa, jonka pelkkä hallinta riittää osakkeen antamien oikeuksien käyttöön. Osakkeen omistaa osakekirjan kulloinenkin haltija. Osakekirjassa ei ole osakkeenomistajan nimeä.


title: Haltijaosake

text: Haltijaosakkeen omistajaa voi vaihtaa hetkessä. Yhtiön todellista omistajaa voi olla vaikea osoittaa. Haltijaosakkeita on käytetty laajasti petoksiin ja veronkiertoon.


title: Haltijaosake

text: Haltijaosakkeet ovat olleet tavallisia useissa maissa. Suomalaiset osakeyhtiöt eivät ole voineet laskea liikkelle haltijaosakkeita vuoden 1980 jälkeen.


title: Haltijaosake

text: Haltijaosakkeen vastakohta on nimiosake.


title: Luettelo televisiosarjan Kaapo jaksoista

text: Tämä on luettelo televisiosarjan Kaapo jaksoista.


title: Hannu Lehtonen

text: Hannu Lehtonen (s. 19. helmikuuta 1963 Kalvola) on suomalainen laulaja ja saksofonisti, joka on esiintynyt useiden suomalaisten sinfoniaorkestereiden solistina sekä saavuttanut palkintoja laulukilpailuissa niin kevyen kuin klassisenkin musiikin alalla.


title: Hannu Lehtonen

text: Lehtonen on suorittanut saksofoninsoiton diplomityön Sibelius-Akatemiassa täydentänyt opintojaan useilla mestarikursseilla sekä kotimaassa että ulkomailla.


title: Hannu Lehtonen

text: Lehtonen on myös vuoden 1992 Seinäjoen Tangomarkkinoiden tangoprinssi.


title: Philipp Jenninger

text: Philipp Jenninger (10. kesäkuuta 1932 – 4. tammikuuta 2018) oli saksalainen CDU:n poliitikko, joka toimi Saksan liittopäivien puhemiehenä 5. marraskuuta 1984 – 11. marraskuuta 1988. Hän oli myös Saksan liittopäivien jäsen (1969–1990). Jenninger muistetaan parhaiten kristalliyön tapahtumien 50–vuotismuistotilaisuudessa pitämästään puheesta, jonka tulkittiin sisältävän viittauksia kansallissosialismiin ja johti skandaaliin sekä hänen irtisanoutumiseensa puhemiehen tehtävästä marraskuussa 1988.


title: Philipp Jenninger

text: Jenninger on palkittu Italian "Ordine al Merito della Repubblica Italiana"n ja Saksan "Bundesverdienstorden der Bundesrepublik Deutschland"in myöntämillä suurristin ansiomerkeillä.


title: Nimiosake

text: Nimiosake eli nimennäisosake tarkoittaa osakekirjaa, joka on asetettu nimetylle henkilölle eli osakkeenomistajalle.


title: Nimiosake

text: Osakekirjalla olevasta omistajan nimestä huolimatta nimiosakkeen voi siirtää eteenpäin toiselle henkilölle esimerkiksi myymällä tai lahjoittamalla sen.


title: Nimiosake

text: Nimiosakkeen vastakohta on haltijaosake, joka on nimetön.


title: Nimiosake

text: Suomen osakeyhtiölain mukaan osake on nykyisin asetettava nimetylle henkilölle. Näin on ollut vuodesta 1980. Ulkomailla käytetään sekä nimiosakkeita että haltijaosakkeita.


title: Nimelliskorko

text: Nimelliskorko tarkoittaa korkoa, josta ei ole poistettu inflaation tai deflaation vaikutusta. Nimelliskorko on se korko, joka on merkitty esimerkiksi talletus- tai lainasopimukseen.


title: Nimelliskorko

text: Kun nimelliskorosta vähennetään inflaatio, saadaan reaalikorko. Inflaation vallitessa rahan arvo heikkenee, jolloin reaalikorko on aina pienempi kuin nimelliskorko.


title: Castle Hill (Bronx)

text: Castle Hill on asuinalue New Yorkin Bronxin koillispuolella. Alueen asuntokanta koostuu pääosin vuokra-asunnoista.


title: Castle Hill (Bronx)

text: Castle Hillin väestöstä suuri osa on latinoja ja afroamerikkalaisia, mutta alueella on myös paljon aasialaisia sekä valkoihoisia. Valkoisten osuus väestöstä on kasvanut huomattavasti 2000-luvulla. Alueella on myös paljon maahanmuuttajia.


title: Castle Hill (Bronx)

text: Castle Hill on kärsinyt huonosta maineesta ja alueella on ollut paljon rikollisuutta. 1990-luvulta lähtien rikollisuus on kuitenkin vähentynyt merkittävästi ja alue on rauhoittunut.


title: Liikkumisen apuvälineet

text: Yleisiä liikkumisen apuvälineitä ovat manuaalinen pyörätuoli, sähköpyörätuoli, rollaattori, kainalo- ja kyynärsauvat sekä kävelykeppi. Niitä käytetään tapaturman jälkeen tai sairauden takia. Vanhukset, joiden toimintakyky on huomattavasti alentunut, turvautuvat myös liikkumisen apuvälineisiin. Apuvälineiden tarkoituksena on mahdollistaa sujuvampi liikkuminen ja toiminta. Apuvälineen käyttöaika riippuu käyttäjän toiminnanvajauksen laadusta. Käyttäjät, joilla on pitkäaikainen, parantumaton vaiva tai pysyvä liikuntavamma, voivat joutua hyödyntämään apuvälinettä jopa koko elämänsä ajan. Vammaisurheilussa, kuten pyörätuolikelaus, pyörätuolikoripallo ja pyörätuolirugby, käytetään kevytrakenteisia, lajiin soveltuvia pyörätuoleja.


title: Liikkumisen apuvälineet

text: Apuvälineteknikko vastaa apuvälineiden hankinnasta, huollosta ja tarvittaessa käytön opastamisesta. Apuvälineen tarvitsijan fysioterapeutti voi ottaa kantaa, kun kuntoutujalle tehdään uutta hankintaa tai hänen vanhoja apuvälineitään korjataan tai muunnetaan sopivammiksi.


title: Irmeli Kaunisto

text: Kirsti Irmeli Kaunisto (o.s. "Pinomäki", s. 1950) on suomalainen kuvataiteilija. Hän on opiskellut kuvataidetta Nandor Mikolan, Kauko Räikkeen ja Liisa Juhantalon johdolla. Hän on pitänyt julkisia ja yksityisiä näyttelyitä 1990-luvusta lähtien sekä Suomessa, Ruotsissa, Ranskassa että Portugalissa, ja on palkittu taiteellisesta työstään sekä Suomessa että Ranskassa.


title: Irmeli Kaunisto

text: Irmeli Kaunisto tunnetaan värikylläisistä, palettiveitsellä tehdyistä akryyli- ja ölymaalauksistaan. Hän aloitti kuitenkin uransa akvarellistina. Kaunisto opiskeli kuvataidetta ja kuvanveistoa Oriveden Opistossa Nandor Mikolan johdolla sekä Kankaanpään taidekoulussa Liisa Juhantalon ja Kauko Räikkeen johdolla vuodesta 1968 vuoteen 1970. Hän valmistui kuvaamataidon ohjaajaksi vuonna 1970. Samana vuonna hän sai III. palkinnon Osuuspankin kansallisessa setelinsuunnittelukilpailussa. Kaunisto voitti Ylöjärven seurakuntakeskuksen alttarityön suunnittelukilpailun vuonna 1981. Kaunisto palkittiin myös Ranskassa Les Aix d'Angillonin vuonna 1984 perustetun Salon des Métiers d'Art:in näyttelyssä vuosina 1995, 1998 ja 2000 akvarelleistaan ja guassitöistään.


title: Irmeli Kaunisto

text: Irmeli Kauniston töitä on esillä julkisissa tiloissa mm. Aito Säästöpankin Kauppakadun konttorissa Tampereella, Ylöjärven kaupungintalossa ja Tampereen silmäsairaala Mehiläisessä.


title: Irmeli Kaunisto

text: Kaunisto asuu Ylöjärvellä ja maalaa Ranskan Aveyronissa. Hänen puolisonsa on laulaja Pasi Kaunisto.


title: Stephen Portman

text: Stephen Ivan Portman (s. 1. tammikuuta 1935 Mount Vernon, New York, Yhdysvallat) on yhdysvaltalainen kapellimestari ja pianisti, joka opiskeli ja työskenteli Suomessa 1960–1970-luvulla.


title: Stephen Portman

text: Portman opiskeli pianonsoittoa Roomassa Santa Cecilian akatemiassa 1956–1957 ja New Yorkissa Juilliardin musiikkikoulussa 1957–1959 sekä orkesterinjohtoa Mannesin konservatoriossa. Sibelius-Akatemiassa hän opiskeli vuosina 1962–1964 orkesterinjohtoa Jussi Jalaksen johdolla ja kuoronjohtoa Harald Andersénin johdolla.Työskenneltyään Hämeenlinnassa ja Jyväskylässä hän toimi Suomen Kansallisoopperan kapellimestarina 1969–1970 ja Oulun kaupunginorkesterin kapellimestarina 1969–1974. Sen jälkeen hän siirtyi Göteborgiin ja Clevelandiin.


title: Myriam Anissimov

text: Myriam Anissimov (s. 1943) on ranskalainen toimittaja ja kirjailija.


title: Myriam Anissimov

text: Anissimov syntyi 1943 pakolaisleirillä Sierressä Sveitsissä Hänen vanhempansa olivat puolanjuutalaisia pakolaisia, jotka pakenivat Sveitsiin ja sitten Ranskaan Lyoniin, jonne he asettuivat asumaan. Koko hänen perheensä tuhoutui keskitysleirillä. Anissimov opiskeli Lyonissa valokuvausta. Hän levytti Patrick Modianon teksteihin perustuvia lauluja, mutta ei jatkanut laulajanuralla. Hänen esikoisteoksen on "Comment va Rachel ?", ja kirjailijanuran ohella hän työskentelee toimittajana. Hän on kirjoittanut "Géo"-lehteen ja "Le Monde de la musiqueen" ja ollut tekemässä lehteä "Actuel". Hän on avustanut lisäksi useiden ranskalaisten lehtien kirjallisuusosastoja.


title: Myriam Anissimov

text: Anissimov tekee yhteistyötä Steven Spielbergin järjestössä Fondation des survivants de la Shoah. Hän on kirjoittanut alkusanat Irène Némirovskyn teoksen "Ranskalainen sarja" ("Suite française", 2004) alkusanat, jotka sisältyvät myös teoksen suomennokseen.


title: Ignite (pelimoottori)

text: Ignite on Electronic Artsin kehittämä pelimoottori. Ignite-tekoäly pystyy käsittelemään neljä kertaa yhtä paljon laskutoimituksia sekunnissa kuin vanhemmat EA:n pelimoottorit. Electronic Arts aikoo käyttää Ignitea tulevaisuudessa urheilupeleihin ja Frostbitea toimintapeleihin (lukuun ottamatta Rory McIlroyn PGA Touria, Madden NFL 18: ta ja FIFA 17: ta, jotka käyttävät Frostbiteä Igniten sijasta).


title: Luettelo pääkaupungeista väkiluvun mukaan

text: Tämä on luettelo pääkaupungeista väkiluvun mukaan. Merentakaisten alueiden ja kiistanalaisten alueiden pääkaupungit on "kursivoitu". Väestötilastot koskevat vain virallista pääkaupunkialuetta, eivätkä ne sisällä metropolialueita. Luettelo sisältää myös itsehallinto-alueet.


title: NHL Legacy Edition

text: NHL Legacy Edition on EA Canadan kehittämä ja EA Sportsin julkaisema jääkiekkoaiheinen urheilupeli.


title: NHL Legacy Edition

text: NHL Legacy Edition yhdistää NHL-jääkiekon suosituimmat pelitilat ja palkitut pelilliset ominaisuudet yhdeksän vuoden ajalta sekä päivitetyt kokoonpanot ja autenttiset aikataulut.


title: Pyhän Hengen kaste

text: Pyhän Hengen kaste eli henkikaste on kristillisen teologian käsite, joka tarkoittaa uskoon tulemisen eli uudestisyntymisen jälkeen koettavaa ns. toista siunausta eli toista armon tekoa. Käsite perustuu ennen kaikkea kahteen Raamatun kohtaan. Ensimmäisessä niistä Johannes Kastaja sanoo: ""Minä kastan teidät vedellä, mutta on tuleva minua väkevämpi. Minä en kelpaa edes avaamaan hänen kenkiensä nauhoja. Hän kastaa teidät Pyhällä Hengellä ja tulella."" Toisessa kohdassa Jeesus puolestaan sanoo: ""Johannes kastoi vedellä, mutta teidät kastetaan Pyhällä Hengellä. Siihen ei ole enää montakaan päivää.""


title: Pyhän Hengen kaste

text: Uudestisyntymisessä ihminen "syntyy" Pyhästä Hengestä (Joh. 3:5–8), mutta Pyhän Hengen kasteessa hän "täyttyy" Pyhällä Hengellä (Ap.t. 2:4; Ef. 5:18). Pyhän Hengen kasteen eli Hengellä täyttymisen tarkoituksena on antaa kristitylle voima toteuttaa Herransa antamaa lähetyskäskyä eli viedä evankeliumia eteenpäin (Matt. 28: 18–20; Mark. 16:15–18). Jeesus sanoo: ""Mutta te saatte voiman, kun Pyhä Henki tulee teihin, ja te olette minun todistajani Jerusalemissa, koko Juudeassa ja Samariassa ja maan ääriin saakka"."


title: Pyhän Hengen kaste

text: Pyhällä Hengellä täyttymisen tunnusmerkkinä pidetään usein kielilläpuhumista (Ap.t. 2:4), näin etenkin helluntaiherätyksen piirissä. Toisinaan henkikasteen tärkeimpänä merkkinä nähdään rakkaus (Room. 5:5; Gal. 5:22; 1. Kor. 12:31; 1. Kor. 13). Molemmille näkemyksille voi löytää tukea apostoli Paavalin ensimmäisestä kirjeestä korinttilaisille, jossa puhutaan paljon ns. karismoista eli Pyhän Hengen armolahjoista (jollainen myös kielilläpuhuminen on) sekä rakkaudesta kaikkein tärkeimpänä kristillisenä hyveenä.


title: Pyhän Hengen kaste

text: Henkikaste on tullut tunnetuksi erityisesti helluntaiherätyksen ja sittemmin myös karismaattisen liikkeen piirissä. Aiemmin, esim. 1800-luvun yhdysvaltalaisessa pyhitysliikkeessä, Pyhän Hengen kaste määriteltiin yleensä toisella tavoin; sen nähtiin liittyvän yleisemmin kristittyjen uudistumiseen ja pyhitykseen.


title: Timothée Chalamet

text: Timothée Chalamet (s. 27. joulukuuta 1995 Manhattan, New York) on yhdysvaltalainen näyttelijä. Hänet tunnetaan muun muassa roolistaan draamaelokuvassa "Call Me by Your Name" (2017), josta hän sai parhaan miespääosan Oscar- ja Golden Globe -ehdokkuudet. Hän on näytellyt myös muun muassa televisiosarjassa "Isänmaan puolesta" ja elokuvissa "Interstellar" (2014), "Miss Stevens" (2016) ja "Lady Bird" (2017). Vuonna 2018 Chalamet näytteli elokuvassa "Beautiful Boy", josta hän sai parhaan miessivuosan Golden Globe -ehdokkuuden.


title: Timothée Chalamet

text: Chalamet on saanut runsaasti kehuja vivahteikkaista ja ikäänsä nähden kypsistä näyttelijäsuorituksistaan, ja häntä on verrattu muun muassa James Deaniin sekä nuoreen Marlon Brandoon. Hän on kaikkien aikojen kolmanneksi nuorin parhaasta miespääosasta Oscar-ehdokkaana ollut näyttelijä, ja nuorin sitten Mickey Rooneyn vuoden 1940 ehdokkuuden.


title: Timothée Chalamet

text: Chalamet on kaksikielinen; hän puhuu sujuvasti sekä englantia että ranskaa.


title: David Golder

text: David Golder on juutalaisen ukrainalais-ranskalaisen kirjailijan Irène Némirovskyn esikoisromaani vuodelta 1929. Kirjan on suomentanut Anna-Maija Viitanen ja julkaissut Gummerus vuonna 2006. Teos on Némirovskyn esikoisteos.


title: David Golder

text: Némirovsky lähetti käsikirjoituksen kustantaja Bernard Grasserille nimettömänä, ja Grasser joutui metsästämään kirjoittajaa lehti-ilmoituksella. Némirovsky löytyi, ja tekstiin ihastunut kustantaja ei ollut uskoa tekstiä nuoren naisen kirjoittamaksi. Kirja sai ilmestyttyään loistavat arvostelut, ja sen kaunista kieltä ylistettiin. Némirovskysta tuli kuuluisuus, mutta hän suhtautui epäluuloisesti kirjan synnyttämään kohuun. Hänestä kyse oli vain "pikku romaanista", joka unohdetaan parissa viikossa.


title: David Golder

text: Kirjan nimihenkilö David Golder on Venäjällä syntynyt vaatimattomasta taustasta rikkaaksi liikemieheksi noussut juutalainen. Hän on menettänyt omaisuutensa, mutta runsaaseen rahaan tottunut oikullinen tytär vaatii isältään yhä vain käyttövaroja. Viimeinen yritys palauttaa rikkaus vie häneltä hengen: hän menehtyy laivassa kotimatkalla Venäjältä. Kuolinvuoteella hän lupaa kaikki mukanaan olevat varat samassa laivassa matkustavalle juutalaisemigrantille.


title: David Golder

text: Putte Wilhelmsson huomauttaa kirja-arviossaan suomennoksen ilmestymisaikaan vuonna 2006, että ellei kirjoittaja olisi ollut juutalainen, kuvaus juutalaisesta finanssikeinottelijasta ja maattomien pääomien tuottamasta tuhosta olisi kelvannut muutaman vuoden kuluttua natsien propagandaksi.


title: David Golder

text: Ranskalainen ohjaaja Julien Duvivier on ohjannut vuonna 1931 kirjaan pohjautuvan elokuvan "David Golder", jossa näyttelevät Harry Baur, Jacques Grétillat ja Paule Andral. Tämä Némirovskyn romaanin elokuvasovitus on ensimmäinen Duvivierin ohjaama äänielokuva.


title: David Golder

text: Le Cercle lyonnais du livre julkaisi vuonna 1948 "David Golderista" 160 kappaleen kuvitetun laitoksen, jossa on Jean Auscherin alkuperäiset kuparipiirrokset.


title: Record Store Day

text: Record Store Day on itsenäisten levykauppojen ja keräilijöiden välinen tapahtuma, joka toistuu vuosittain huhtikuussa ympäri maailmaa. Ensimmäinen Record Store Day järjestettiin Yhdysvalloissa vuonna 2007. Yhtyeet ja artistit julkaisevat erikoispainoksia tätä päivää varten. Päivänä myydään usein enemmän vinyyleitä kuin muina päivinä, kuten vuonna 2013 Yhdysvalloissa (244,000)


title: Record Store Day

text: Suomalainen yritys Levykauppa Äx osallistuu myös Record Store Day - tapahtumaan.


title: Wonder (elokuva)

text: Wonder on vuonna 2017 ensi-iltansa saanut yhdysvaltalainen draamaelokuva, jonka on ohjannut Stephen Chbosky. Se perustuu R. J. Palacion vuonna 2012 julkaistuun samannimiseen romaaniin, jonka ovat sovittaneet käsikirjoitukseksi Chbosky, Jack Thorne ja Steve Conrad. Elokuvan pääosia esittävät Julia Roberts, Owen Wilson ja Jacob Tremblay.


title: Wonder (elokuva)

text: "Wonder" sai ensi-iltansa Yhdysvalloissa 17. marraskuuta 2017 ja Suomessa 5. tammikuuta 2018.


title: Eerikin Pippuri

text: Eerikin Pippuri on vuonna 1997 perustettu suomalainen Lähi-idän tyylistä ruokaa tarjoava pikaruokaketju. Kebabia, pitaleipiä, falafelia ja salaatteja tarjoavalla Eerikin Pippurilla on kuusi toimipistettä, joista neljä sijaitsee Helsingissä, yksi Vantaalla ja yksi Tampereella. Ketjun toimintaa ylläpitää Harman Foods Oy -yritys, jonka toimitusjohtajana toimii turkkilaistaustainen Cetin Harman.


title: Eerikin Pippuri

text: Ravintolat on sisustettu turkkilaiseen tyyliin muun muassa itämaisilla matoilla. Vuonna 2014 Eerikin Pippuri valittiin City-lehden lukijaäänestyksessä yhdeksi Helsingin parhaimmista ”yöruoan” tarjoajista.


title: Eerikin Pippuri

text: Ensimmäinen ravintola avattiin nimensä mukaisesti osoitteeseen Eerikinkatu 17 syksyllä 1997. Alkuperäisen Eerikinkadun toimipisteen menestyksen taustalla olivat muun muassa pitkät aukioloajat, ja ravintolaa laajennettiin vuonna 2006 viereiseen toimitilaan.


title: Eerikin Pippuri

text: Kaksi muuta ravintolaa avattiin kauppakeskus Forumiin vuosina 2008 ja 2015. Ketjua laajennettiin edelleen marraskuussa 2017, kun neljäs toimipiste avattiin Kauppakeskus Ruoholahteen. Kaksi uusinta toimipistettä avattiin vuonna 2018 Vantaalle kauppakeskus Myyrmanniiin ja Tampereelle kauppakeskus Ratinaan.


title: Ken Mattingly

text: Thomas Kenneth Mattingly II (s. 17. maaliskuuta 1936) on yhdysvaltalainen avaruuslentäjä. Mattingly valittiin Yhdysvaltain avaruusohjelmaan vuonna 1966. Hänen piti aluksi osallistua Apollo 13:n kuulennolle. Mattingly altistui kuitenkin tuhkarokko-virukselle, ja hänen pelättiin sairastuvan lennon aikana, joten hänet korvasi Jack Swigert. Mattingly ei kuitenkaan sairastunut.


title: Ken Mattingly

text: Kun Apollo-lento nro 13 joutui pahoihin teknisiin vaikeuksiin kuulennon alkuvaiheen aikana, aluksen happisäiliön räjähdyksen myötä, osa kuualuksen laitteista vikaantui samalla. Mattingly nousi keskeiseen rooliin pelastussuunnitelmaa mallinnettaessa. Toiminnan mallintaminen ja ennalta harjoitteleminen maassa oli tarpeen esimerkiksi energian säästöä ja ilman puhdistusta varten. Alus ja sen miehistö saatiin pelastetuksi.


title: Ken Mattingly

text: Mattingly osallistui kuulentoon Apollo 16, mikä tapahtui vuonna 1972. Hän toimi komentomoduulin ohjaajana, eikä siten siis laskeutunut kuuhun. Kuuhun laskeutumisen jälkeen, Mattingly suoritti avaruuskävelyn samalla lennolla joka oli neljäs, "EVA4". Lentoa komensi John Young. Mattingly osallistui STS-lentoihin vielä 1980-luvulla, missä käytettiin avaruussukkulaa. Mattingly päätti avaruuspilotin uransa vuonna 1985. Hän on myös Yhdysvaltain laivaston lentäjä sekä sotilasarvoltaan kontra-amiraali.


title: Sipoon seurakunta

text: Sipoon seurakunta oli Sipoossa toiminut evankelis-luterilainen seurakunta. Se perustettiin 1400-luvun alussa ja lakkautettiin vuonna 1965.


title: Sipoon seurakunta

text: Sipoo mainitaan ensimmäisen kerran Porvoon kappelina vuonna 1340 ja itsenäisenä seurakuntana vuonna 1405 tai 1425. Seurakunnan enemmistökieli oli alusta lähtien ruotsi. Ainakin 1700-luvulta lähtien seurakunnassa pidettiin jumalanpalveluksia ja muita toimituksia myös suomeksi. Sipoon seurakunnan pappien tuli osata kumpaakin kieltä ja yleensä myös seurakunnan muutkin työntekijät osasivat molempia. 1960-luvun alussa suomenkielisten osuus seurakunnan jäsenistä nousi neljännekseen. Piispantarkastuksessa todettiin, että seurakunta oli syytä jakaa. Porvoon tuomiokapituli antoi jakomääräyksen ja vuoden 1965 alusta lähtien seurakunta jaettiin Sipoon suomalaiseen ja Sipoon ruotsalaiseen seurakuntaan. Papit ja kanttorit siirtyivät ruotsalaiseen seurakuntaan ja suomalaiseen seurakuntaan perustettiin uudet kirkkoherran ja kanttorin virat. Diakonissat ja taloushallinto pysyivät seurakuntien yhteisinä. Vuonna 2003 Sipoon kielisuhteet muuttuivat niin, että kunnan asukkaiden enemmistö oli nyt suomenkielinen ruotsinkielisen sijaan. Tämän myötä Sipoon seurakuntayhtymä siirtyi Porvoon hiippakunnasta Helsingin hiippakunnan tuomiokapitulin alaisuuteen.


title: Sipoon seurakunta

text: Seurakunnan viimeinen kirkkoherra oli rovasti Odert Lindqvist, josta tuli Sipoon ruotsalaisen seurakunnan ensimmäinen kirkkoherra.


title: Skyline (elokuva)

text: Skyline on vuonna 2010 ensi-iltansa saanut yhdysvaltalainen tieteiselokuva, jonka on ohjanneet Greg ja Colin Strause. Elokuvan pääosissa esiintyvät Eric Balfour, Scottie Thompson ja Brittany Daniel.


title: Skyline (elokuva)

text: Strausen veljekset ilmoittivat varhain tekevänsä elokuvalle jatko-osan.


title: Skyline (elokuva)

text: Elokuvan soundtrack julkaistiin 16. marraskuuta 2010.


title: Skyline (elokuva)

text: Kuvaukset alkoivat Kaliforniassa helmikuussa 2010 ja ne saatiin päätökseen maaliskuun lopulla. Kuvauksista suurin osa tehtiin Greg Strausen asunnolla.


title: Skyline (elokuva)

text: Elokuussa 2010 kerrottiin Sony Pictures Entertainmentin aikeista haastaa Greg ja Colin Strausen oikeuteen heidän käytettyään Sonyn "" elokuvaa varten tuotettuja visuaalisia efectejä heidän samantyylisessä "Skyline" elokuvassa.


title: Skyline (elokuva)

text: Maaliskuussa 2011 riita sovittiin kun tarkastelujen jälkeen visuaalisia efektejä ei suoraan käytetty toisessa elokuvassa.


title: Skyline (elokuva)

text: Vuonna 2017 julkaistiin "Beyond Skyline" niminen jatko-osa.


Porsche Supercup Monacon Grand Prix 2007 oli Porsche Supercup -kauden 2007 kolmas osakilpailu, joka ajettiin 27. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.


title: Janakkalan seurakunta

text: Janakkalan seurakunta on Janakkalassa toimiva evankelis-luterilainen seurakunta, joka kuuluu Tampereen hiippakuntaan. Seurakunnan pyhäkkö on Janakkalan kirkko, jonka lisäksi seurakunnalla on myös Tervakosken kirkko ja seurakuntakeskus sekä Turengin kirkko ja seurakuntakeskus. Seurakunnan muita tiloja ovat tapaamispaikka Ilona, päivätoimintakeskus Ojatupa, leirikeskus Rantalahti ja Tarinmaan seurakuntatalo.


title: Creed Taylor

text: Creed Taylor (s. 13. toukokuuta 1929 Lynchburg, Virginia) on yhdysvaltalainen musiikkituottaja, joka tunnetaan parhaiten työstään CTI Records -levy-yhtiön parissa, jonka hän perusti vuonna 1967. Hänen uraansa kuuluu myös työ levy-yhtiöiden Bethlehem Records, ABC-Paramount Records, Verve Records sekä A&M Records kanssa. Hän on laajalti tunnettu suurten brasilialaisten bossa nova -artistien (kuten Antônio Carlos Jobim, Eumir Deodato, João ja Astrud Gilberton) tuomisesta äänittämään Yhdysvaltoihin 1960-luvulla.


Porsche Supercup Ranskan Grand Prix 2007 oli Porsche Supercup -kauden 2007 neljäs osakilpailu, joka ajettiin 1. heinäkuuta Magny-Coursin moottoriradalla Ranskassa. Kilpailu ajettiin Formula 1:sten Ranskan GP:n ohessa.


title: Antiklerikalismi

text: Antiklerikalismi merkitsee kirkon tai papiston vastaista suuntausta vastakohtana klerikalismille eli kirkollis- tai pappisvaltaisuudelle. Antiklerikaalinen henkilö on kirkonvastainen ja ei-pappismielinen. Vastustus kohdistuu papiston ja kirkon asemaan julkisessa elämässä. Historiallinen antiklerikalismi on pääosin vastustanut roomalaiskatolilaisuuden vaikutusta. Antiklerikalismi liittyy sekularismiin, jonka tarkoituksena on poistaa kirkon vaikutus niiltä osin, kuin se liittyy julkiseen ja poliittiseen elämään sekä kansalaisten jokapäiväiseen elämään.


Porsche Supercup Espanjan Grand Prix 2007 oli Porsche Supercup -kauden 2007 toinen osakilpailu, joka ajettiin 13. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.


title: Gilberto with Turrentine

text: Gilberto with Turrentine on brasilialaisen samba- ja bossa nova -laulajan Astrud Gilberton sekä yhdysvaltalaisen saksofonistin Stanley Turrentinen albumi, joka julkaistiin vuonna 1971. Albumi sisältää kappaleita vuonna 1971 äänitetyistä esiintymisistä. Albumin julkaisi CTI Records -levy-yhtiö.


title: CTI Records

text: CTI Records (Creed Taylor Incorporated) on yhdysvaltalainen jazzmusiikkiin keskittynyt levy-yhtiö, jonka musiikkituottaja Creed Taylor perusti vuonna 1967. Levy-yhtiön ensimmäinen albumijulkaisu oli Wes Montgomeryn "A Day in the Life" vuonna 1967. CTI Recordsille levyttäneitä artisteja ovat muun muassa George Benson, Bob James, Walter Wanderley, Freddie Hubbard, Hubert Laws, Stanley Turrentine, Ron Carter, Antônio Carlos Jobim ja Deodato.


title: CTI Records

text: CTI Recordsin tytäryhtiö Kudu Records perustettiin vuonna 1971 ja keskittyi soul jazziin. Kudu julkaisi musiikkia artisteilta kuten Grover Washington, Jr., Esther Phillips, Hank Crawford, Johnny Hammond, Grant Green, Joe Beck, Lonnie Smith ja Idris Muhammad.


title: CTI Records

text: Salvation Records sekä Greenestreet olivat myös CTI Recordsin lyhytikäisiä tytäryhtiöitä.


title: Kai Kartio

text: Kai Johannes Kartio (s. 17. kesäkuuta 1961 Tampere) on suomalainen taidemuseonjohtaja.


title: Kai Kartio

text: Kai Kartion äiti on mallisuunnittelija Paula Kartio, vuoteen 1935 Johansson. Hänen ensimmäinen puolisonsa 1996–2008 oli Marina Giljam ja toinen vuodesta 2009 on Tanja Saarto. Kartio tuli ylioppilaaksi 1980 ja valmistui filosofian kandidaatiksi Helsingin yliopistosta 1989. Hän opiskeli École des Beaux-Arts -taideoppilaitoksessa Avignonissa Ranskassa 1980–1981. Toimittuaan Bukowskis-huutokauppakamarissa Tukholmassa 1989–1990 Kartio tuli amanuenssiksi Sinebrychoffin taidemuseoon 1991, oli siellä tutkija 1994–1997, vt. museonjohtaja 1997 ja intendentti 1997–1999. Turun taidemuseon johtajana hän toimi 1999–2001 ja vuodesta 2001 hän on ollut Amos Andersonin taidemuseon johtaja. Kartiolle myönnettiin Suomen Kuvanveistäjäliiton Pro Sculptura -mitali vuonna 2005.


title: Yakuza 0

text: Yakuza 0 (Yakuza Zero, ), on Ryū ga Gotoku Studion kehittämä ja Segan julkaisema toimintaseikkailupeli. Peli on "Yakuza" (Ryū ga Gotoku) -pelisarjan esiosa, jonka tapahtumat sijoittuvat ennen "Yakuza" (2005) osaa.


title: Yakuza 0

text: Peli on julkaistu Japanissa vuonna 2015 PlayStation 3:lle ja PlayStation 4:lle. Peli on julkaistu Euroopassa ja Pohjois-Amerikassa PlayStation 4:lle vuonna 2017. Peli julkaistiin elokuussa 2018 Steam-palvelussa Windowsille.


title: Yakuza 0

text: Pelattavina hahmoina ovat Kazuma Kiryu ja Goro Majima, joiden taustatarinaa peli seuraa.


title: Yakuza 0

text: Famitsū-lehti antoi 36/40 pistettä pelin molemmille PlayStation 3 ja PlayStation 4 versioille.


title: Tu Yu-ming

text: Tu Yu-ming eli Du Yuming (; 28. marraskuuta 1904 Mizhi, Shaanxi, Kiina – 7. toukokuuta 1981 Peking, Kiinan kansantasavalta) oli kiinalainen Kuomintangin kenraaliluutnantti. Vuosina 1926–1928 hän oli mukana Tšiang Kai-šekin pohjoisella sotaretkellä, vuosina 1937–1945 toisessa Kiinan–Japanin sodassa ja vuosina 1945–1948 Kiinan sisällissodassa. Vuosina 1948–1959 hän oli kommunistien vankina, minkä jälkeen hänet armahdettiin. Tämän jälkeen hän toimi Kiinan kansan neuvoa-antavassa poliittisessa konferenssissa.


title: Prey (vuoden 2017 videopeli)

text: Prey on Arkane Studiosin kehittämä ja Bethesda Softworksin julkaisema ensimmäisen persoonan ammuntapeli, joka julkaistiin 5. toukokuuta PlayStation 4:lle, Windowsille ja Xbox Onelle.


title: Prey (vuoden 2017 videopeli)

text: Peli on uudelleensuunniteltu versio vuoden 2006 pelistä "Prey". Yhteistä alkuperäiseen peliin ei ole juuri muuta kuin nimi.


title: Prey (vuoden 2017 videopeli)

text: Peli sijoittuu vuoteen 2032 Talos I -avaruusasemalle.


title: Prey (vuoden 2017 videopeli)

text: GameSpot antoi pelille arvosanaksi 6/10 arvostelussaan.


title: Prey (vuoden 2017 videopeli)

text: Metacritic-kerääjäpalvelussa pelillä 82/100 pistettä.


title: Prey (vuoden 2017 videopeli)

text: Muropaketti antoi pelille arvosanaksi 4,5/5 tähteä arvostelussaan.


title: Onnen maljat

text: Onnen maljat on Erkki Junkkarisen albumi vuodelta 1980.


title: Kaunisto

text: Kaunisto on suomenkielinen sukunimi. Vuoden 2018 alussa se oli nimenä 1365 suomalaisella.


title: Kaunisto

text: Tunnettuja nimenkantajia ovat:


title: Volcano (Templesin albumi)

text: Volcano on englantilaisen psykeedeelistä rockmusiikkia soittavan yhtyeen Templesin toinen studioalbumi, jonka julkaisi Heavenly Recordings 3. maaliskuuta 2017. Yhtye nauhoitti albuminsa kotona ja tuotti albuminsa kokonaan itse. Yhtyeen laulaja James Bagshaw kertoo, että he toteuttivat paljon teknisiä asioita, joita he eivät olleet aikaisemmin pystyneet toteuttamaan.


title: Volcano (Templesin albumi)

text: Kappaleille ”Strange Or Be Forgotten” ja ”Certainty” on julkaistu musiikkivideot.


title: Ritajärven luonnonsuojelualue

text: Ritajärven luonnonsuojelualue perustettiin vuonna 2014 osana Metso-ohjelmaa Sastamalaan Pirkanmaahan. Se käsittää 127,2 hehtaarin useamman metsälohkon alueen, joka sijaitsee Sastamalan kirkolta noin 11 kilometriä pohjois-koilliseen Heinijärvellä Karkussa. Kohde on valittu vuoden 2017 Vuoden retkipaikaksi.


title: Ritajärven luonnonsuojelualue

text: Ritajärven metsäalue on säilyttänyt erämaisuutensa varsin hyvin. Vaihtelevassa maastossa on silmiin pistävää siirtolohkareiden runsaus. Suot ovat pääsääntöisesti ojittamattomia ja alueella on vain neljä vapaa-ajan asuntoa. Metsäalue ympäröi kolme alueen merkittävintä järveä Valkeajärveä, Ylistä Ritäjärveä ja Alinta Ritajärveä. Nämä eivät sisälly suojelualueeseen, kuten eivät myöskään kuullu suojellun alueen erillisalueilla olevat Ritarijärvi ja Heinijärvi. Suojeltu on myös Ritajärvenoja ja sen ympäristö, kun se laskee Heinijärveen.


title: Ritajärven luonnonsuojelualue

text: Alueen kolmea suurta järveä kiertävät viitoitetut retkipolut. Niiden varrella on seitsemän nuotiopaikkaa, joista yksi sijaitsee huoltotien päässä. Sinne on rakennettu huoltotieltä liikuntaesteellisille pitkospuut, kaiteet ja kulkulaiturit. Paikoitusalueita on kolme, autiotupia kaksi, sekä kota ja laavu. Alueella voi merkityissä paikoissa yöpyä.


title: Still Life

text: Still Life voi tarkoittaa ainakin seuraavia:


title: The Collapsing Empire

text: The Collapsing Empire on John Scalzin vuonna 2017 julkaistu tieteiskirja, joka kertoo sivilisaation luhistumisesta. Kirja on ensimmäinen osa "Interdependency" -sarjaa.


title: The Collapsing Empire

text:
Kirja on ensimmäinen Scalzin Tor-kustantajan kanssa tekemästä kolmentoista kirjan sopimuksesta.
Kirjan televisiointioikeudet on myyty.


title: Fokusmekanismi

text: Fokusmekanismi on seismologian käsite, joka kuvaa, kuinka kiviaines muuttaa muotoaan maanjäristyksen lähdealueella eli paikassa, jossa seismistä energiaa vapautuu. Tyypillisesti maanjäristystä mallinetaan kahdella kalliolohkolla, jotka liukuvat toistensa suhteen siirroksessa. Siirroksen fokusmekanismi eli siirrostasoratkaisu tarkoittaa näin ollen siirroksen asentoa ja liu'un suuntaa kolmiulotteisessa avaruudessa.


title: Fokusmekanismi

text: Siirrostasoratkaisut auttavat ymmärtämään maanjäristysten syitä ja tektonista asemaa myös silloin, kun nämä tapahtuvat merellä tai eivät aiheuta havaittavia muutoksia maanpinnalla. Siirrostasoratkaisujen avulla on löydetty esimerkiksi transformisiirrokset valtamerten keskiselänteiltä. Siirrostasoratkaisujen perusteella on myös ymmärretty, että joissain alityöntyvissä laatoissa syvät maanjäristykset tapahtuvat puristuksen ja toisissa venytyksen alaisuudessa.


title: Fokusmekanismi

text: Tektonisen maanjäristyksen siirrosliikunto voidaan määritellä kolmella parametrilla, jotka ovat siirroksen kulku (engl. "strike") ja kaade (engl. "dip") sekä liuku, jota kuvaava luku on kallistuskulma (engl. "rake"). Kulku ja kaade määräävät siirrostason, kallistuskulma määrää liukuvektorin suunnan siirrostasolla. Niiden ilmoittamiseen käytetään yleensä seuraavia sopimuksia:Kulku–liuku-siirroksilla kallistuskulma on 0° (vasenkätinen siirros) tai 180° (oikeakätinen siirros). Normaalisiirroksilla kallistuskulma on negatiivinen ja käänteissiirroksilla positiivinen.


title: Fokusmekanismi

text: Varhaisin tapa määrittää fokusmekanismi perustui seismogrammien "ensimmäisten heilahdusten" suuntiin eli siihen, suuntautuuko ensimmäinen saapuva P-aalto ylös vai alas. Tätä menetelmää käytettiin ennen digitaalisten seismometrien aikaa ja voidaan soveltaa edelleen pieniin maanjäristyksiin. Nykyään fokusmekanismit lasketaan puoliautomaattisesti aaltomuotojen inversion tai geodeettisten havaintojen perusteella.


title: Fokusmekanismi

text: Ensimmäiset heilahdukset esitetään stereografisella alapalloprojektiolla niin, että pallon keskuksessa on maanjäristyksen hyposentrumi. Jokainen säde hyposentrumin ja vastaanottimen välillä sijoitetaan pallopinnalle lähtökulmansa perusteella. Yleensä mustatulla symbolilla kuvataan asemia, joilla ensimmäinen saapuva P-aalto suuntautuu ylös (kokoonpuristuminen), ja ontolla symbolilla asemia, joilla suuntaus on alas (laajeneminen). Jos havaintoja on riittävästi, aineistoon voidaan sovittaa kaksi isoympyrää, jotka erottavat puristushavainnot laajenemishavainnoista. Näitä vastaavat tasot ovat maanjäristyksen solmutasoja (engl. "nodal planes"). Tyypillisesti kokoonpuristusneljännekset värjätään tummiksi ja laajenemisneljännekset jätetään valkoisiksi, jolloin saadaan fokusta esittävä "rantapallodiagrammi".


title: Fokusmekanismi

text: Solmutasot leikkaavat N (neutraali)-akselilla. P (puristus)-akseli edustaa suurimman puristusjännityksen suuntaa maanjäristyksen fokuksessa, ja se piirretään valkoisen neljänneksen keskelle. T (veto)-akseli edustaa pienimmän puristusjännityksen suuntaa, ja se piirretään mustan neljänneksen keskelle. Lähtevien S-aaltojen värähtelysuunta hajaantuu P-akselilta ja suppenee T-akselille ja on kohtisuorassa solmutasoja vastaan. Käytännössä P- ja T-akselit kuvaavat ominaisjännitysten suuntia melko harvoin, sillä maanjäristyksissä on yleensä kyse vanhojen siirrosten aktivoitumisesta eikä uusien repeämisestä.


title: Fokusmekanismi

text: Maanjäristyksen siirrostaso on jommankumman solmutason suuntainen, ja liukuvektori on siirrostasossa. Toista tasoa kutsutaan aputasoksi. Pelkän fokusmekanismin perusteella ei voida määrittää, kumpi tasoista on itse siirrostaso. Tätä varten tarvitaan muuta geologista tai geofysikaalista todistusaineistoa.


title: Fokusmekanismi

text: Momenttitensorit ovat matemaattisia olioita, jotka sisältävät kaiken informaation maanjäristyksen lähdealueesta. Ne ovat toisen kertaluvun tensoreita, jonka komponentit kuvaavat lähdealueella vallitsevien alkeisvoimaparien voimakkuuksia. Momenttitensorin komponenttien yksikkö on N·m tai dyn·cm. Siirrosliikuntoa edustavan momenttitensorin ominaisarvot ovat likimain formula_1, missä "M" on seisminen momentti.


title: Fokusmekanismi

text: Momenttitensori voidaan hajottaa kolmeen termiin formula_2, joista M kuvaa isotrooppista osaa, M kaksoisvoimaparien hallitsemaa osaa ja M vektoridipolien (engl. "compensated linear vector dipole") hallitsemaa osaa. Maanjäristyksiä mallintava alkeellinen momenttitensori on kaksoisvoimapari (engl. "double-couple"). Räjäytykset ja ydinkokeet eivät aiheudu siirroksen liikkeestä. Niillä isotrooppinen osa on voimakkaasti edustettuna, eli niiden momenttitensori on käytännössä lävistäjämatriisi. Momenttitensoreihin perustuvaa erotusmenetelmää hyödynnetään esimerkiksi ydinkoekieltosopimuksen kansainvälisessä valvonnassa.


title: Fokusmekanismi

text: Tarkastellaan momenttitensoria formula_3, missä komponentin "M" indeksi p kertoo, minkä akselin suuntaista alkeisvoimaparia tarkastellaan, ja q kertoo voimaparin varren suunnan. Momenttitensorit ovat symmetrisiä eli formula_4, joten sen sisältämät voimaparit esiintyvät aina kaksikkoina, ja esimerkiksi siirroksen suuntaiseen voimapariin liittyy aina siirrosta vastaan kohtisuora voimapari. Tämän symmetrian vuoksi momenttitensori sisältää saman epämääräisyyden siirrostason ja aputason välillä kuin rantapallodiagrammi.


title: Fokusmekanismi

text: Greenin funktio kuvaa, millaisena seisminen signaali saapuisi vastaanottimeen, jos sen synnyttäisi fokuksessa äärettömän terävä impulssi. Pistelähteen synnyttämä seismogrammi u voidaan laskea momenttitensorin M ja Greenin funktion G konvoluutiona


Fokusmekanismi


title: Fokusmekanismi

text: missä derivointi tapahtuu lähdepisteen ξ koordinaattien suhteen. Tämän kaavan avulla on myös mahdollista arvioida momenttitensorin komponentit inversiomatematiikkaa hyödyntämällä, kun Greenin tensori tunnetaan.


title: NHL 98

text: NHL 98 on EA Sportsin vuonna 1997 julkaisema jääkiekkoaiheinen videopeli joka julkaistiin 31. elokuuta 1997. Se on viimeinen 16-bittisille konsoleille ja Sega Saturnille EA Sportsin julkaisema NHL videopeli. Nyt selostajan Jim Hughsonin rinnalla ottelua kommentoi kommentaattori Daryl Reaugh.


title: Pyhän Marian kirkko (Monmouth)

text:
Pyhän Marian kirkko sijaitsee Monmouthissa Walesissa. Paikalle perustettiin benediktiiniluostari vuonna 1101, minkä jälkeen siellä on ollut neljä kirkkorakennusta.
Kirkon hautausmaalla sijaitsee yksilöllinen hautakivi, jonka on suunnitellut John Renie itselleen. Kiveen on kaiverrettu Renien nimi noin 46 000 kertaa ja se on valittu tämän vuoksi Grade II -suojelukohteeksi.


title: Jaana Lehtiö

text: Jaana Lehtiö (s. 1960 Turku) on suomalainen kirjailija. Hänen esikoisromaaninsa "Joka viisautta rakastaa" ilmestyi vuonna 2013. Toinen porvoolaisdekkari "Uutta auringon alla" ilmestyi vuonna 2014. Samana vuonna häneltä ilmestyi ensimmäinen yhteiskirjoittamisella kirjailija Helena Miettisen kanssa tehty lastenkirja "Taika Valo ja Pelukylän pokaali".


title: Jaana Lehtiö

text: Turkulaissyntyinen Jaana Lehtiö on valmistunut filosofian kandidaatiksi (ylempi korkeakoulututkinto) Turun yliopistosta pääaineinaan folkloristiikka ja uskontotiede. Lehtiö työskentelee Porvoossa opettajana sekä apulaisrehtorina ja on tehnyt lisäksi oppikirjoja ja verkkomateriaalia.


title: Jaana Lehtiö

text: Lehtiö on tehnyt oppikirjoja peruskouluun ja lukioon. Ensimmäiselle luovan kirjoittamisen kurssille hän meni kirjoittavan tuttunsa kehotuksesta. Lehtiö kirjoitti kursseilla muun muassa scifinovelleja, rikostarinoita ja maagista realismia. Kirjoituskurssien ja -kilpailumenestyksen siivittämänä Lehtiö kirjoitti ensimmäisen dekkarikäsikirjoituksensa ja vuonna 2013 ilmestyi esikoisromaani "Joka viisautta rakastaa" kustantajana Myllylahti. Lehtiö sijoittaa jännityskirjansa tapahtumat kotikaupunkiinsa Porvooseen.


title: Jaana Lehtiö

text: Lehtiö kuuluu Kynäpirkot-kirjoittajaryhmään, joka kokoontuu säännöllisesti. Ryhmä antaa "rakentavan kriittistä" palautetta kirjoituksista ja kokoontuu lähinnä Järvenpään seudulla.


title: Jaana Lehtiö

text: Jaana Lehtiö ja Helena Miettinen tapasivat kirjoituskurssilla Porvoossa. Aiemmin vain aikuisille kirjoittaneiden kirjailijoiden yhteistyö käynnistyi, kun he huomasivat kumpaakin kiinnostavan lastenkirjan kirjoittaminen. Yhteiskirjoittamisella tehtyjä Taika Valo -lastenkirjasarjan romaaneja on ilmestynyt useita alkaen vuodesta 2014. Ensimmäisestä Taika Valosta Lehtiö ja Miettinen pokkasivat Lasten LukuVarkaus -palkinnon vuonna 2015, se jaetaan parhaalle edellisvuoden suomenkieliselle lastenkirjalle.


title: Jaana Lehtiö

text: Jaana Lehtiö on Suomen Kirjailijaliiton ja Suomen Nuorisokirjailijat ry:n jäsen ja on esiintynyt muun muassa kirjamessuilla, kirjastoissa, kouluissa ja Naisten Pankin Porvoon tilaisuuksissa.


title: Rosenbom

text: Rosenbom () on historiallinen ruotsalainen puuveistos. Suosittu Ukko Rosenbom on seissyt Karlskronassa Ulrika Pian amiraliteettikirkon edessä 1700-luvun puolivälistä saakka. Veistos on tullut tunnetuksi erityisesti Selma Lagerlöfin teoksesta "Peukaloisen retket villihanhien seurassa".


title: Rosenbom

text: Puuveistos on värillinen ja esittää harmaatukkaista miestä merimiesvaatteissa, jollaisia on käytetty 1700-luvun puolivälissä Blekingessä. Täysikokoinen veistos on itse asiassa vaivaisukko: Rosenbom kerää almuja köyhille. Köyhien avustaminen oli kirkkojen velvollisuus, ja Rosenbom auttaa seurakuntaa tässä tehtävässä. Kun ukon hattua kohottaa, voi laittaa kolikoita päässä olevaan keräyslippaaseen.


title: Rosenbom

text: Vasemmassa kädessään Rosenbom pitää kylttiä, jossa on vanhalla ruotsilla teksti:


title: Rosenbom

text: Käännös voisi kuulua vaikka näin: "Nöyrimmästi pyydän Teiltä - vaikka äänein heikko on - Hattuain nostamalla - Laitathan pennin aukkohon" ja "Siunattu on, ken köyhästä huolta kantaa." Viimeinen virke on peräisin Psalmien kirjasta (Ps. 41:2): "Hyvä on sen osa, joka pitää huolta avuttomasta".


title: Rosenbom

text: Rosenbom on seissyt 1750-luvulta saakka Karlskronan Ulrika Pian Amiraliteettikirkon edessä. Nykyinen Ukko Rosenbom kirkon ulkopuolella on alkuperäisen kopio, jonka veistäjä on Karl ”Hästö Kalle” Karlsson. Vuonna 1956 alkuperäinen puuveistos siirrettiin suojaan turvallisempaan paikkaan kirkon sisälle. On historian hämärän peitossa kuinka figuuri oikeasti sai alkunsa. Rosenbomin legenda on kuitenkin yhtenäinen tarina, johon sekoittuu sekä totta että tarua.


title: Rosenbom

text: Nimi Rosenbom juontaa juurensa todennäköisesti Ruotsin merivoimissa palveluksessa olleeseen Mats Rosenbomiin Ahvenanmaalta. Mats Rosenbom asettui varhaiseen Karlskronaan vuonna 1679. Legendan mukaan vanha ja köyhtynyt Rosenbom kiersi talosta taloon keräämässä almuja uuden vuoden aattona 1717. Usein almu annettiin viinapaukun muodossa, minkä johdosta merimies tuli lopulta juovuksiin. Kapteeni Lagerbielken talolla Rosenbom kumarsi kiitokseksi saamistaan almuista, mutta unohti ottaa hattunsa päästä; niinpä hattu tippui maahan. Kapteeni nosti hatun ylös ja nauroi: "Jos haluatte että Rosenbom kiittää teitä, saatte itse nostaa hänen hattuaan". Tämä huvitti Rosenbomia, ja niin hän toisti kapteenin sanat seuraavan talon ovella.


title: Rosenbom

text: Mutta seuraavassa talossa asui kuulu kuvanveistäjä Kolbe, joka ei pitänyt tempausta lainkaan hauskana. Kolbe kumautti Rosenbomia ja lennätti vanhan miehen yön selkään. Jonkin ajan kuluttua Kolben omatuntoa alkoi kolkuttaa, ja hän lähti Rosenbomin perään. Rosenbom näki matkan päästä Kolben olevan tulossa, ja peloissaan hän piiloutui Amiraliteettikirkon luokse. Seuraavana aamuna Rosenbom löytyi kirkolta kuoliaaksi paleltuneena. Pian tämän jälkeen Kolbe veisti Ukko Rosenbomista puukuvan, jolle saattoi antaa almuja.


title: Rosenbom

text: Siitä on todisteet, että Mats Rosebom muutti Karlskronaan vuonna 1679, ja että hän kuului merivoimiin vuoteen 1704. Sen sijaan miehen nimeä ei löydy merivoimista eläkkeelle jääneiden joukosta, eikä miehen kuolemaa mainita kirkonkirjoissa. Luultavasti Mats Rosenbom ei siis kuollut Karlskronassa. Vanhin kirjallinen viite veistoksen olemassaoloon on vuodelta 1793. Kirjailija Selma Lagerlöf käytti legendaa, mutta otti kirjallisia vapauksia ja teki Rosenbomista merimiehen kuuluisalle sotalaiva Dristighetenille. Dristigheten laskettiin vesille vuonna 1785, joten oikea historiallinen Rosenbom ei mitenkään voinut olla sen miehistön jäsen.


title: Rosenbom

text: Nykyään otaksutaan että alkuperäinen puu-ukko on veistetty laivaston telakalla Karlskronassa. Karlskronassa työskenteli lukuisia puuseppiä Suomesta, missä tällaiset keräyslippaat olivat laajalle levinneitä 1700-luvulla. Tämä oletus ei kuitenkaan kerro mitään siitä, mistä syystä Rosenbom tuli keräyslippaan nimeksi.


title: Lieksan kulttuurikeskus

text: Lieksan kulttuurikeskus on Lieksan keskustassa (Pielisentie 9–11) sijaitseva julkisia ja liiketiloja sisältävä rakennus. Siinä on 400-paikkainen konserttisali Brahesali, 100-paikkainen monitoimisali, viisi kokoustilaa, nuorisokahvila sekä aulatiloja, joissa järjestetään taidenäyttelyitä. Kulttuurikeskuksessa järjestetään myös teatteriesityksiä, elokuvaesityksiä sekä erilaisia juhlatilaisuuksia. Se on yksi Lieksan Vaskiviikkojen konserttipaikoista.


title: Lieksan kulttuurikeskus

text: Suunnittelutoimisto Tapio Korpisaari Oy:n suunnittelema rakennus on valmistunut vuonna 1985 ja peruskorjattu 2000-vuosikymmenen lopulla. Rakennuksen projektista vastaavat pääsuunnittelijat Suunnittelutoimisto Tapio Korpisaari Oy:ssä olivat arkkitehdit Kimmo Karjalainen ja Erja Pesola. Kiinteistön pääomistajia ovat Pielisen Osuuspankki ja Lieksan kaupunki.


title: Lieksan kulttuurikeskus

text: Kulttuurikeskuksen edustalla on taidemaalari Mikko Oinosen muistomerkki.


title: Seinäjärvi (Virrat)

text: Seinäjärvi on Pirkanmaan Virroilla ja Etelä-Pohjanmaan Alavudella Seinäjärven lähellä sijaitseva järvi.


title: Seinäjärvi (Virrat)

text: Järven pinta-ala on 860 hehtaaria eli 8,6 neliökilometriä. Se on 5,7 kilometriä pitkä ja 3,3 kilometriä leveä. Järvenselän autiutta haittaavat vain kolme järven puolivaiheilla sijatsevaa saarta. Maapohjan harjujen jaksollisuus muodostaa järveen niemien ja lahtien vuorottelevan rantaviivan. Etelärannassa sijaitsevat Rapalamminlahti, Hirvilahti ja Paukalahti, joiden väliin työntyy teräväkärkinen Hirviniemi. Itärannassa Selkäniemi suojaa Selkälahtea. Pohjoispäässä työntyy pohjoiseen Pohjoislahti, jonka vierestä osoittaa järvelle Pitkäkari. Niemen läheiset saaret Halkosaari ja Vääräsaari ovat myös harjumuodostumia. Sen ympäristö on alavaa seutua, joten järven rannat näkyvät horisontissa ohueena viivana.


title: Seinäjärvi (Virrat)

text: Järvessä on kartan mukaan 63 saarta. Ne sijaitsevat yleensä rannan tuntumassa, mutta niitä voi esiintyä myös järvenselällä olevien matalikkojen yhteydessä. Suurimmat saaret ovat Halkosaari, Vääräsaari, Selkäsaari, Paattansaari ja Sääsken suurempi saari. Muita nimettyjä saaria ovat lounaassa Pölkkysaari, Talassaari ja Varsakallio, eteläpäässä Virstansaari ja Selkäkari, kaakossa pienempi Sääksensaari, ja pohjoisessa Kalliosaari.


title: Seinäjärvi (Virrat)

text: Järvi on luodattu ja siitä on julkaistu syvyyskartat. Sen tilavuus on 17 miljoonaa kuutiometriä eli 0,017 kuutiokilometriä. Järven keskisyvyys on 2,0 metriä ja suurin syvyys on 4,2 metriä. Syvin kohta sijaitsee Paukalahdella.


title: Seinäjärvi (Virrat)

text: Järven rantaviivan pituus on 43 kilometriä ja sen rannat ovat pääasiassa metsämaata, jota harvat peltoalueet katkaisevat. Paukalahden itärantaan työntyy Mutkanevan suoalue. Pohjoispäässä sijaitsee Pohjoislahden kulmakunta, eteläpäässä Hirviniemen kulmakunta ja länsirannalla luusuan ympärillä sijaitsee Seinäperän kulmakunta. Järvi kuuluu haja-asutusalueeseen, mutta rannoille on rakennettu noin 100 vapaa-ajan asuntoa.


title: Seinäjärvi (Virrat)

text: Järven vedenpinnan korkeus on 138,9 metriä mpy. Järvi on säännöstely vuodesta 1957 siten, että vedenpinnan korkeudeksi on määrätty raja-arvot 137,89 metriä ja 139,29 metriä mpy. Säännöstelypato sijaitsee Sulkueenjoen luusuassa Tammenlahdessa.


title: Seinäjärvi (Virrat)

text: Järvi sijaitsee Kyrönjoen vesistössä (vesistöaluetunnus 42) Seinäjoen valuma-alueella (42.07), jonka Sulkveenjoen valuma-alueeseen (42.074) järvi kuuluu.


title: Seinäjärvi (Virrat)

text:
Koska järvi on vesistöalueensa latvavesiä, saa järvi pääosan vedestään omalta valuma-alueeltaan.
Sulkveenjoen valuma-alueella on 17 yli hehtaarin kokoista järveä tai lampea, joista 16 laskevat suoraan tai välillisesti järveen. Niistä huomattavimpia ovat Hirvilahteen laskevan Hirvijärven (110 ha) valuma-alue, johon kuuluvat esimerkiksi Vähä Hirvijärvi (1 ha), Vähä-Maatia (3 ha), ja näiden lisäksi Silmälammi (21 ha) ja Vähä Silmälammi (2 ha). Paukalahteen laskee Paukajoki, joka on Kotalammin (9 ha) ja Paukajärven (35 ha) laskujoki, jonka valuma-alueella ovat myös Haarainlammi (2 ha), Silmänevan Lampareet (1 ha), Vähä Paukajärvi, Iso Hanhilampi (5 ha) ja Pieni Hanhilampi (2 ha), sekä idempänä Lippilammi (8 ha). Järven Pohjalahteen laskee Norjanperältä alkava oja, jonka valuma-alueella ovat Iso Ruuhijärvi (16 ha) ja Vähä Ruuhijärvi (8 ha), jotka laskevat Syrjälammen (1 ha) ja Latolammen (2 ha) läpi.


title: Seinäjärvi (Virrat)

text: Järven laskujoki Sulkueenjoki yhtyy yli kolmen kilometrin päässä Kurjenjokeen muuttuen sitten Seinäjoeksi. Se virtaa Luoman ja Peräseinäjoen kautta Seinäjoelle, missä joki yhtyy Kyrönjokeen. Kyrönjoki laskee Mustasaaressa Merenkurkkuun.


title: Seinäjärvi (Virrat)

text: Järvessä on toimitettu järvenlasku 1930-luvulla, mikä näkyy järven rantoja kiertävänä ja nykyistä vedenpintaan korkeammalla olevana pallekivikkona.


title: Lainvalmistelu

text: Lainvalmistelu on lain säätämisen vaihe, jossa kerätään asiaan liittyvää aineistoa ja lausuntoja. Siihen ottavat osaa muiden muassa ministeriöt ja lautakunnat. Lainvalmisteluaineistoa ovat lakialoitteet ja valiokuntien lausunnot. Lainvalmistelu päättyy siihen, kun tarvittavat tahot ovat antaneet lausuntonsa ja kaikki aineistot on käsitelty, jolloin lakiehdotuksesta äänestetään parlamentissa.


title: Dillon Dubé

text: Dillon Dubé (s. 20. heinäkuuta 1998 Golden, Brittiläinen Kolumbia, Kanada) on kanadalainen jääkiekkoilija, joka pelaa NHL-joukkue Calgary Flamesin organisaatiossa. Hän on pelipaikaltaan keskushyökkääjä, mutta osaa pelata myös laidassa.


title: Dillon Dubé

text: "The Sports Forecaster" -sivuston mukaan Dubé on monipuolinen ja kilpailuhenkinen kahden suunnan hyökkääjä. Hän on kohtalaisen hyvä pelaaja hyökkäyssuuntaan ja voi pelata lähes kaikissa hyökkääjän rooleissa. Dubé tekee jäällä hyödyllistä "näkymätöntä" työtä eli ei juuri erotu hyvässä eikä pahassa pelatessaan. Hänen rahkeidensa ei ole kuitenkaan aina uskottu riittävän NHL-tasolla alempia ketjuja korkeampaan rooliin. Dubén tulisi myös lisätä voimaa.


title: Dillon Dubé

text: Dubé syntyi Brittiläisen Kolumbian Goldenissa, mutta kasvoi ja aloitti jääkiekkoilun Albertan Cochranessa. Hän siirtyi juniorina sittemmin Airdrie Xtremeen ja kävi tämän jälkeen Athol Murray College of Notre Damea pelaten Saskatchewanin paikallisia juniorisarjoja Notre Dame Argosin paidassa. Dubé voitti kauden 2012–2013 päätteeksi SSMHL:n mestaruuden. Kelowna Rockets varasi hänet 21. pelaajana WHL:n varaustilaisuudessa 2013. Kauden 2013–2014 päätteeksi Dubé voitti Argosissa SMHL:n mestaruuden. Hän edusti samalla kaudella myös Team Albertaa Western Canada Challenge Cupissa, joka päättyi kultaan. Dubé debytoi myös Rocketsin WHL-joukkueessa, jossa hän pelasi yhden playoff-ottelun.


title: Dillon Dubé

text: WHL:n tulokaskaudellaan 2014–2015 Dubé teki 45 runkosarjaottelussa tehot 17+10=27 ja 18 playoff-ottelussa tehot 5+6=11. Hän voitti kauden päätteeksi liigan mestaruuden, Ed Chynoweth Cupin. Kaudella 2015–2016 Dubé oli Rocketsin toiseksi paras syöttäjä ja kolmanneksi paras pistemies tehoilla 26+40=66. Hän pelasi kauden aikana myös CHL Top Prospects Gamessa.


title: Dillon Dubé

text: Calgary Flames varasi Dubén toisella kierroksella 56. pelaajana . Kaudella 2016–2017 hän pelasi WHL:n runkosarjassa loukkaantumisen vuoksi vain 40 runkosarjaottelua, mutta teki niissä kuitenkin 55 tehopistettä. Pudotuspeleissä Dubé oli Rocketsin paras syöttäjä 14 syöttöpisteellään. Maaliskuussa 2017 hän teki kolmivuotisen tulokassopimuksen Flamesin kanssa. Toukokuussa Dubé liittyi amatööritry-out -sopimuksella vahvistamaan seuran farmijoukkue Stockton Heatia AHL:n pudotuspeleihin. Hän pelasi siellä yhden ottelun.


title: Dillon Dubé

text: Kaudeksi 2017–2018 Dubé palasi Kelowna Rocketsin WHL-joukkueen vahvuuteen. Hän nousi joukkueen varakapteeniksi. Dubé oli tehoilla 38+46=84 Rocketsin toiseksi paras pistemies Kole Lindin jälkeen. Hänet valittiin kauden päätteeksi WHL:n läntisen konferenssin toiseen tähdistökentälliseen. WHL-kauden päätteeksi, huhtikuussa 2018 Dubé siirtyi amatööritry-out -sopimuksella Stockton Heatin AHL-joukkueeseen, jossa hän pelasi kuusi runkosarjaottelua tehden neljä syöttöpistettä.


title: Dillon Dubé

text: Dubé otti syksyn 2018 harjoitusleirin päätteeksi paikan Calgary Flamesin NHL-kauden 2018–2019 avauskokoonpanosta. Hän teki NHL-debyyttinsä runkosarjan avauskierroksella 3. lokakuuta 2018 vieraissa Vancouver Canucksia vastaan. Dubé sai ottelussa jääaikaa 9.07 minuuttia ja hän keräsi teholukeman -1.


title: Dillon Dubé

text: Dubé pelasi alle 20-vuotiaiden MM-kilpailuissa vuosina 2017 ja 2018, joista jälkimmäinen turnaus päättyi maailmanmestaruuteen ja ensimmäinen turnaus hopeaan. Hän toimi vuoden 2018 mestaruuteen päättyneessä turnauksessa Kanadan kapteenina.


title: Dillon Dubé

text: Dubé pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän voitti kultaa. Dubé nimettiin myös Canada Whiten joukkueseen marraskuun 2015 World U-17 Hockey Challengeen, mutta loukkaantuminen kuitenkin esti hänen osallistumisensa.


title: Dillon Dubé

text: Dubén isoveli Jake on pelannut jääkiekkoa puolustajana.


title: Kerava-sali

text: Kerava-sali on Keravan keskustassa sijaitseva konsertti- ja kokoussali. Se sijaitsee Keuda-ammattioppilaitoksen mukaan nimetyssä Keuda-talossa osoitteessa Keskikatu 3 lähellä rautatieasemaa. Kerava-salissa on 385 istumapaikkaa ja nouseva katsomo. Salin akustiikka on muunneltavissa kuhunkin käyttötarkoitukseen eri musiikkityyleistä teatteriin ja kokouskäyttöön. Näyttämöaukon leveys on 12 metriä.


title: Kerava-sali

text: Kerava-sali on yksi Keski-Uudenmaan Teatterin vakituisista esityspaikoista.


title: Air Floridan lento 90

text: Air Floridan lento 90 oli Air Florida -lentoyhtiön kotimaanlento Washingtonista Tampaan. Heti nousun jälkeen Boeing 737 menetti korkeutta ja putosi Potomac -jokeen kello 16:01 paikallista aikaa. Yhteensä 78 ihmistä menehtyi.


title: Air Floridan lento 90

text: Kone lähti lentoon kello 15:58. Hieman aiemmin lentoperämies oli sanonut kapteenille neljä kertaa jonkin olleen pielessä, mutta kapteeni ei ohjaamon ääninauhoitteen mukaan välittänyt asiasta.


title: Air Floridan lento 90

text: Melkein heti nousun jälkeen koneen ohjaamoon tuli sakkausvaroitus, koneen alkaessa menettää korkeutta. Miehistö yritti vetää koneen nokkaa ylöspäin, mutta kello 16:01.01 kone törmäsi "14th Street Bridge" -siltaan, sekä kuuteen sillalla olleeseen autoon. Tämän jälkeen kone putosi jokeen. Törmäyksestä selvisi takaisin pintaan kuusi koneessa ollutta ihmistä. Koneen matkustaja Arland D. Williams kuitenkin menehtyi hypotermiaan. Yksi koneen matkustajista pelastui kylmästä joesta sivullisen ihmisen toimesta.


title: Air Floridan lento 90

text: Koneessa olleista 79 ihmisestä 74 menehtyi ja viisi eloonjäänyttä loukkaantuivat vakavasti. Lisäksi neljä ihmistä menehtyi sillalla ja neljä muuta loukkaantui.


title: Air Floridan lento 90

text: Onnettomuuden aiheutti jään poiston epäonnistuminen sekä liian vähän tehoja moottoreissa.


title: Berserker

text: Berserker on Anton Kabasen Beast In Black -yhtyeen esikoisalbumi, joka julkaistiin 3. marraskuuta 2017 levymerkillä Nuclear Blast.


title: Berserker

text: Albumi debytoi Suomen virallisen fyysisten äänitteiden listan neljännellä sijalla. Albumilistalla se debytoi sijalla 7, ja pysyi listalla yhteensä 8 viikkoa.


title: Berserker

text: Albumin esikoissinglestä ”Blind and Frozen” tehtiin Ville Lipiäisen kuvaama musiikkivideo, joka julkaistiin 8. syyskuuta 2017. Kappale nousi Suomen virallisen radiosoittolistan sijalle 40. Anton Kabanen on kuvaillut kappaletta ”erittäin tarttuvaksi ja suureksi kappaleeksi, jossa laulaja Yannis Papadopoulosin tulkinta pääsee oikeuksiinsa.” Radio Rockin ”Rautaa vai roskaa” -äänestyksessä 68,7% äänestäjistä antoi kappaleelle posiitiivisen arvion.


title: Berserker

text: Toinen eponyymi single ”Beast In Black” julkaistiin 13. lokakuuta 2017.


title: Berserker

text: Albumi sai hyvän vastaanoton. Soundin Mikko Merilinna tulkitsi albumin olevan sanoituksiltaan hyvinkin henkilökohtainen albumi, johon Anton Kabanen on purkanut eroaan Battle Beastista, ja sanoo albumia pintapuolisesti hyvinkin vakuuttavaksi. Imperiumi.net -sivuston Aleksi Peura antoi albumille arvosanan 10–. Hän totesi, ettei yhtye ole keksinyt tulta uudelleen, mutta sen tekevän vanhat temput sykähdyttävän taidokkaasti. Lisäksi hän piti Yannis Papadopoulosia Battle Beastin Noora Louhimoa monipuolisempana laulajana. Niin ikään Metalliluolan Markus Salmela piti albumia vanhan kaavan ensiluokkaisena toistamisena, eikä ihmetellyt albumin saamaa suurta kansainvälistä huomiota. V2.fi-sivuston Jesse Kärkkäinen piti albumia helppotajuisena sekä iskevänä, mutta toisaalta koki kokonaisuuden kärsivän kertakäyttöisyydestä.


Porsche Supercup Britannian Grand Prix 2007 oli Porsche Supercup -kauden 2007 viides osakilpailu, joka ajettiin 8. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.


title: Pyhän Yrjön miekka

text: Keisarisella Venäjällä normaalien kunniamerkkien lisäksi annettiin kunniamiekkoja. Pyhän Annan ja Pyhän Yrjön ritarikuntiin kuuluivat tällaiset miekat. Tällä tarkoitettiin kultakahvaista miekkaa, joka annettiin taistelussa osoitetun urhoollisuuden palkitsemiseksi. Vuodesta 1913 miekkaa kutsuttiin "Pyhän Yrjön Miekaksi". Pyhän Yrjön miekkoja luovutettiin ainoastaan sodassa osoitetusta urhoollisuudesta.


title: Pyhän Yrjön miekka

text: Ensimmäiset "kultaiset miekat" luovutettiin keisarinna Katariina II hallituskaudella. Keisari Aleksanteri I antoi syyskuussa 1807 asetuksen Kultaisesta aseesta (ns. Kultamiekka). Vuonna 1855 määrättiin, että kultamiekkaan tuli kiinnittää Yrjön ritarikunnan nauhassa oleva tupsu. Vuonna 1913 määrättiin vielä lisäksi, että miekan ponteen oli kiinnitettävä pienoiskoossa Yrjön risti.


title: Pyhän Yrjön miekka

text: Suomalaisia Kultamiekan saajia Puolan vuoden 1831 kapinan aikana:


title: Pyhän Yrjön miekka

text: Suomalaisia Kultamiekan saajia Turkin sodan aikana:


title: Pyhän Yrjön miekka

text: Suomalaisia Kultamiekan saajia Kaukasian kapinoiden aikana:


title: Pyhän Yrjön miekka

text:
Suomalaisia Kultamiekan saajia Boksarikapinan aikana:
Suomalaisia Kultamiekan saajia Venäjän-Japanin sodan aikana ja sen jälkeen:


title: Pyhän Yrjön miekka

text: Suomalaisia Pyhän Yrjön miekan saajia I maailmansodan aikana, , :


title: Syvälle haudattu

text: Syvälle haudattu on Jarkko Sipilän Takamäki-dekkari, joka on ilmestynyt vuonna 2017. Kirjan rikostutkinta alkaa Joni Mannerhovin pitkittyneestä katoamistutkinnasta.


title: Taylor Raddysh

text: Taylor Raddysh (s. 18. helmikuuta 1998 Caledon, Ontario, Kanada) on kanadalainen jääkiekkoilija, joka pelaa NHL-joukkue Tampa Bay Lightningin organisaatiossa. Hän pelannee lähinnä AHL-joukkue Syracuse Crunchissa. Raddysh on pelipaikaltaan oikea laitahyökkääjä ja laukoo oikealta.


title: Taylor Raddysh

text: "The Sports Forecaster" -sivuston mukaan Raddysh on isokokoinen ja tuottelias laitahyökkääjä, jolla on riittävästi kokoa ja voimaa pelata jo täysipainoisesti ammattilaisena. Hänellä on myös hyvät maalintekotaidot. Raddyshin tulisi kuitenkin kehittää luisteluaan ja käyttää kokoaan enemmän hyödyksi.


title: Taylor Raddysh

text: Jatkoaika.com -sivuston mukaan Raddysh on hyvällä laukauksella ja peliälyllä varustettu laitahyökkääjä, joka suojaa vahvasti kiekkoa kokonsa avulla. Hän ansioituu myös erityisesti erinomaisella syöttöpelillään. Sivuston mukaan Raddysh ei ole kuitenkaan erityisen sulava luistelija ja kääntyminen sekä nopeat suunnanmuutokset pienessä tilassa tuottavat hänelle välillä ongelmia. Raddyshilla on aukkoja myös kokonaisvaltaisessa puolustuspelaamisessa ja paineistamisessa, eikä hän tuota tehopisteitä johdonmukaisesti.


title: Taylor Raddysh

text: Raddysh on Toronto Marlborosin kasvatti. Hän voitti seurassa ikäluokastaan OHF:n hopeaa vuonna 2011 ja kultaa vuonna 2013. Raddysh oli kaudella 2013–2014 Marlborosin paras maalintekijä ja kolmanneksi paras pistemies tehoilla 27+25=52. Hän voitti myös koko OHL Cupin piste- ja syöttöpörssin tehoilla 5+9=14. Turnaus päättyi Marlborosin voittoon. Samalla kaudella Raddysh voitti joukkueessa OHL Gold Cupin hopeaa. Erie Otters varasi hänet 19. pelaajana OHL:n varaustilaisuudessa 2014.


title: Taylor Raddysh

text: Raddysh kaudeksi 2014–2015 Erie Ottersin OHL-joukkueeseen. Hänen tulokaskautensa toi 58 runkosarjaottelussa tehot 21+6=27 ja 20 playoff-ottelussa tehot 3+3=6. Raddysh eteni joukkueensa kanssa aina liigan finaaleihin saakka, mutta J. Ross Robertson Cupin vei kuitenkin Oshawa Generals otteluvoitoin 4–1. Kaudella 2015–2016 hän oli Ottersin kolmanneksi paras pistemies tehoilla 24+49=73. Raddysh pelasi kauden aikana myös CHL Top Prospects Gamessa.


title: Taylor Raddysh

text: Tampa Bay Lightning varasi Raddyshin toisella kierroksella 58. pelaajana . Kaudella 2016–2017 hän voitti tehoilla 42+67=109 koko OHL:n syöttöpörssin ja sijoittui pistepörssissä toiseksi edellään vain joukkuetoveri Alex DeBrincat. Raddysh voitti myös koko liigan tehotilaston lukemalla +67. Hän jakoi myös OHL:n pudotuspelien pistepörssin kolmannen sijan joukkuetoverinsa Anthony Cirellin kanssa tehoilla 15+16=31. Raddysh voitti kauden päätteeksi J. Ross Robertson Cupin. Hänet valittiin OHL:n kolmanteen tähdistökentälliseen. Raddysh jakoi myös koko Memorial Cup -lopputurnauksen pistepörssin voiton joukkuetoverinsa Dylan Stromen kanssa tehoilla 5+6=11. Hän eteni Ottersin kanssa finaaliin, jossa mestaruuden vei lopulta isäntäjoukkue Windsor Spitfires lukemin 4–3. Raddysh valittiin Memorial Cupin tähdistökentälliseen.


title: Taylor Raddysh

text: Toukokuussa 2017 Raddysh teki kolmivuotisen tulokassopimuksen Tampa Bay Lightningin kanssa. Hän siirtyi kaudeksi 2017–2018 vielä Erie Ottersin OHL-joukkueen vahvuuteen ja nousi joukkueen varakapteeniksi. Tammikuussa 2018 seura kauppasi Raddyshin ja puolustaja Jordan Sambrookin Sault Ste. Marie Greyhoundsiin vaihdossa hyökkääjä Hayden Fowleriin sekä kesän 2018 kolmannen ja kuudennen kierroksen, kesän 2019 toisen kierroksen, kesän 2020 toisen kierroksen, kesän 2021 kuudennen kierroksen, kesän 2022 toisen kierroksen sekä kesän 2023 toisen ja kolmannen kierroksen varausvuoroihin. Raddysh sijoittui tehoilla 13+21=34 koko OHL:n pudotuspelien pistepörssissä toiseksi edellään vain joukkuetoveri Boris Katchouk. Hän eteni Greyhoundsin kanssa aina J. Ross Robertson Cup -finaaleihin saakka, mutta mestaruuden vei lopulta kuitenkin Hamilton Bulldogs otteluvoitoin 4–2. Raddysh valittiin kauden päätteeksi OHL:n toiseen tähdistökentälliseen.


title: Taylor Raddysh

text: Syksyn 2018 harjoitusleirin päätteeksi Lightning lähetti Raddyshin AHL-joukkue Syracuse Crunchin vahvuuteen.


title: Taylor Raddysh

text: Raddysh pelasi alle 20-vuotiaiden MM-kilpailuissa vuosina 2017 ja 2018, joista jälkimmäinen turnaus päättyi maailmanmestaruuteen ja ensimmäinen turnaus hopeaan. Vuoden 2017 turnauksessa hän oli viidellä osumallaan Kanadan paras maalintekijä Julien Gauthierin kanssa. Raddysh valittiin myös Latviaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.


title: Taylor Raddysh

text: Raddysh edusti myös Canada Whiten joukkuetta World U-17 Hockey Challengessa marraskuussa 2014.


title: Taylor Raddysh

text: Raddyshin pikkuveli Darren pelaa puolustajana NHL-joukkue Chicago Blackhawksin organisaatiossa. Veljekset pelasivat aiemmin kolme kautta yhdessä Erie Ottersin OHL-joukkueessa.


title: Nettolaskutus

text: Nettolaskutus tarkoittaa sitä, että laskulla ei näy erikseen asiakkaan saamaa alennusta tai alennusprosenttia. Alennus on otettu huomioon jo tuotteen hinnoittelussa, ja laskulla näkyy nettohinta.


title: Villains

text: Villains on Queens of the Stone Agen seitsemäs studioalbumi, joka julkaistiin 25. elokuuta 2017 levymerkillä Matador Records.


title: Villains

text: Albumi debytoi Yhdysvalloissa Billboard 200 -listan kolmannella sijalla. Suomessa se nousi Suomen virallisen listan toiselle sijalle, ja fyysisen albumilistan viidennelle sijalle.


title: Villains

text: Rockmusiikkilehti Soundi valitsi albumin vuoden 2017 kahdeksanneksi parhaaksi ulkomaiseksi albumiksi.


title: Villains

text: Albumin ensisingle ”The Way You Used to Do” julkaistiin 15. kesäkuuta 2017. Kappaleesta kuvattiin myös Jonas Åkerlundin ohjaama musiikkivideo, joka julkaistiin 16. elokuuta 2017. Toinen single ”The Evil Has Landed” julkaistiin 10. elokuuta 2017.


title: Villains

text: Albumi sai hyvän vastaanoton. Levyarvioita ja niiden keskiarvoja mittaavan Metacriticin arvio albumille on 81/100, mikä perustuu kolmeenkymmeneen ammattilaisarvioon. Soundin Vesa Siltanen antoi albumille kolme tähteä viidestä, ja toteaa yhtyeen tarjoilevan ”kypsää ja turvallista jytärokkia”. Hän piti albumia monipuolisempana ja elävämpänä kokonaisuutensa kuin edeltäjänsä "...Like Clockwork", mutta totesi sen kaipaavan väkevyyttä ja rohkeutta. Pitchfork Median Zoe Camp piti Villainsia yhtyeen helpoiten lähestyttävimpänä sitten vuoden 2002 albumin "Songs for the Deaf", ja sanoi sen olevan puoliksi ennakkoluulotonta kokeilevaisuutta ja puoliksi diskohelvettiä. AllMusicin arvioija antoi albumille neljä tähteä viidestä, ja totesi albumin olevan edeltäjäänsä nähden varsinainen hengennostattaja, joka on tehty pimeästä ilosta ja boogiesta.


title: Eput (elokuva)

text: Eput on suomalainen dokumenttielokuva, joka kertoo Eppu Normaali -yhtyeen 40-vuotisesta urasta. Elokuva sai ensi-iltansa joulukuussa 2016.


title: Porsche Supercup Turkin Grand Prix 2007

text: Porsche Supercup Turkin Grand Prix 2007 oli Porsche Supercup -kauden 2007 kahdeksas osakilpailu, joka ajettiin 26. elokuuta İstanbul Parkin moottoriradalla Turkissa. Kilpailu ajettiin Formula 1:sten Turkin GP:n ohessa.


title: KRTKRTK

text: KRTKRTK on Wöyh! -yhtyeen kolmas studioalbumi, joka julkaistiin 1. syyskuuta 2017.


title: KRTKRTK

text: Albumi debytoi Suomen virallisen listan kolmannella sijalla, sekä fyysisten albumeiden listan toisella sijalla.


title: KRTKRTK

text: Albumi sai hyvän vastaanoton. Imperiumi.net -sivuston Jaakko Nikko totesi joidenkin kappaleiden tuovan Kuha. -yhtyeen ohessa mieleen lastenmusiikkiorkestereita, vaikka sisältöön on mahdutettu myös varteenotettavan vakavamielistä taidetta, ja sanoi sanoitusten ja sävellysten toimivan hyvässä harmoniassa. Soundin Salla Harjula mainitsee jo otsikossa musiikin olevan ”hyvän mielen höpsöttelyä”, mutta ei mitenkään mieleenpainuva kokonaisuus. Viihdesivusto V2.fi:n Jesse Kärkkäinen antoi albumille neljä tähteä viidestä. Hän kuvaili albumia äärimmäisen viihdyttäväksi, mutta piti joitakin sävelkulkuja ja sanoituksia ”närästystä aiheuttavina”, eikä suositellut levyä tosikoille. Niin ikään Keskisuomalaisen Juho Hämäläinen antoi albumille arvosanan 4/5. Hän kutsui albumia lystikkääksi, ja sanoi yhtyeen tuovan progressiivisen rockin 2010-luvulle.


title: Warhammer 40,000: Dawn of War III

text: Warhammer 40,000: Dawn of War III on Relic Entertainmentin kehittämä ja Segan julkaisema reaaliaikainen strategiapeli. Peli on julkaistu vuonna macOS:lle ja Windowsille. Peli on seuraaja ":lle".


title: Warhammer 40,000: Dawn of War III

text: Muropaketti antoi pelille 2,5/5 tähteä arvostelussaan.


title: Jordan Kyrou

text: Jordan Kyrou (s. 8. toukokuuta 1998 Toronto, Ontario, Kanada) on kanadalainen jääkiekkoilija, joka pelaa NHL-joukkue St. Louis Bluesin organisaatiossa. Kyrou on pelannut kaudella 2018–2019 myös AHL-joukkue San Antonio Rampagessa. Hän on pelipaikaltaan keskushyökkääjä, mutta Kyrou osaa pelata myös laidassa. Hän laukoo oikealta.


title: Jordan Kyrou

text: "The Sports Forecaster" -sivuston mukaan Kyrou on luova pelintekijä, jolla on luontaiset maalintekovaistot ja hyvä pelikäsitys. Hän on myös hyvä luistelija ja syöttäjä. Kyrou näkee jään hyvin ja hän tekee luovia ratkaisuja kiekollisena. Kyrou ei ole kuitenkaan kovin isokokoinen ja hänen tulisi kehittää myös puolustuspelaamista.


title: Jordan Kyrou

text: Jatkoaika.com -sivuston mukaan Kyrou on parhaimmillaan hyökkäyspäässä pitelemätön ja hänen luistelunsa ja kiekolliset taitonsa ovat huippuluokkaa. Kyrou on kuitenkin heikko kaksinkamppailuissa ja välttelee kontaktitilanteita. Hänen esityksensä eivät ole kovin tasaisia ja varsinkin puolustussuuntaan Kyroun esityksissä on paljon parannettavaa.


title: Jordan Kyrou

text: Kyrou on Mississauga Senatorsin kasvatti. Hän voitti seurassa ikäluokastaan GTHL:n mestaruuden vuonna 2010. Kyrou oli kaudella 2013–2014 joukkueensa paras pistemies, maalintekijä ja syöttäjä tehoilla 19+21=40. Hän voitti Senatorsissa OHL Gold Cupin hopeaa. Sarnia Sting varasi Kyroun 38. pelaajana OHL:n varaustilaisuudessa 2014.


title: Jordan Kyrou

text: Kyrou kaudeksi 2014–2015 Sarnia Stingin OHL-joukkueeseen. Hänen tulokaskautensa toi 63 runkosarjaottelussa tehot 13+23=36 ja viidessä playoff-ottelussa tehot 1+5=6. Kyrou voitti pudotuspeleissä joukkueensa sisäisen piste- ja syöttöpörssin. Kaudella 2015–2016 hän oli Stingin kolmanneksi paras pistemies tehoilla 17+34=51. Kyrou pelasi kauden aikana myös CHL Top Prospects Gamessa.


title: Jordan Kyrou

text: St. Louis Blues varasi Kyroun toisella kierroksella 35. pelaajana . Hän teki jo saman kesän heinäkuussa kolmivuotisen tulokassopimuksen joukkueen kanssa. Kyrou siirtyi kaudeksi 2016–2017 vielä Stingin OHL-joukkueen vahvuuteen. Hän nousi joukkueen varakapteeniksi. Kyrou voitti Stingin sisäisen piste-, maali- ja syöttöpörssin tehoilla 30+64=94, joilla hän sijoittui koko OHL:n pistepörssissä kuudenneksi. OHL-kauden päätteeksi, huhtikuussa 2017 Kyrou siirtyi amatööritry-out -sopimuksella AHL-joukkue Chicago Wolvesin vahvuuteen.


title: Jordan Kyrou

text: Syksyn 2017 harjoitusleirin päätteeksi Blues lähetti Kyroun takaisin Sarnia Stingin OHL-joukkueen vahvuuteen. Hän oli kaudella 2017–2018 joukkueen paras pistemies, maalintekijä ja syöttäjä tehoilla 39+70=109. Kyrou jakoi koko liigan syöttöpörssin voiton Sault Ste. Marie Greyhoundsin Morgan Frostin kanssa ja hän sijoittui pistepörssissä kolmanneksi edellään vain Windsor Spitfiresia ja Barrie Coltsia edustanut Aaron Luchuk sekä Frost. Kyrou palkittiin OHL:n tehokkaimpana laitahyökkääjänä Jim Mahon Trophylla ja koko sarjan parhaana pelaajana Red Tilson Trophylla. Hänet valittiin myös liigan ensimmäiseen tähdistökentälliseen.


title: Jordan Kyrou

text: Kyrou otti syksyn 2018 harjoitusleirin päätteeksi paikan St. Louis Bluesin NHL-kauden 2018–2019 avauskokoonpanosta. Hän teki NHL-debyyttinsä runkosarjan avauskierroksella 4. lokakuuta 2018 Winnipeg Jetsia vastaan. Kyrou sai ottelussa jääaikaa 13.17 minuuttia. Hän teki yhdeksässä ensimmäisessä ottelussa yhden syöttöpisteen, kunnes Blues lähetti Kyroun AHL-joukkue San Antonio Rampagen vahvuuteen. Hänet nostettiin Bluesin NHL-vahvuuteen seuraavan kerran joulukuussa. Kyrou teki NHL-uransa avausmaalin 9. joulukuuta 2018 vieraissa Vancouver Canucksia vastaan.


title: Jordan Kyrou

text: Kyrou pelasi alle 20-vuotiaiden MM-kilpailuissa vuonna 2018, jolloin hän voitti maailmanmestaruuden. Kyrou voitti Kanadan sisäisen piste- ja syöttöpörssin tehoilla 3+7=10, joilla hän jakoi turnauksen pistepörssin kolmannen sijan Yhdysvaltain Kieffer Bellowsin kanssa. Kyrou pelasi myös alle 18-vuotiaiden MM-kilpailuissa vuonna 2016. Hänet valittiin Tanskaa vastaan pelatun alkulohkon ottelun päätteeksi Kanadan ottelun parhaaksi pelaajaksi.


title: Jordan Kyrou

text: Kyrou pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän voitti kultaa. Kyrou pelasi myös World U-17 Hockey Challengessa marraskuussa 2014, jolloin hän oli neljällä syöttöpisteellään joukkueensa paras syöttäjä sekä jakoi sisäisen pistepörssin voiton Jonathan Angin ja Luke Greenin kanssa.


title: Jordan Kyrou

text: Kyroun pikkuveli Christian pelaa jääkiekkoa puolustajana AHMMPHL-joukkue Elgin-Middlesex Chiefsissa.


title: Ocean’s 8

text: Ocean’s 8 on vuonna 2018 ensi-iltansa saanut yhdysvaltalainen rikoskomediaelokuva. Se on spin-off elokuvalle "Ocean’s Eleven – korkeat panokset" (2001). Elokuvan pääosissa näyttelevät Sandra Bullock, Cate Blanchett, Anne Hathaway, Mindy Kaling, Sarah Paulson, Awkwafina, Rihanna ja Helena Bonham Carter.


title: Ocean’s 8

text: "Ocean’s 8" sai ensi-iltansa Yhdysvalloissa 8. kesäkuuta 2018.


title: Ocean’s 8

text: Aiemmista elokuvista tutun Danny Oceanin (George Clooney) sisko, Debbie Ocean (Sandra Bullock), vapautuu vankilasta ja päättää jatkaa rikollista uraansa. Hän värvää avukseen seitsemän muuta naista, joiden avulla hän aikoo ryöstää arvokkaan kaulakorun Met-gaalassa.


Porsche Supercup Italian Grand Prix 2007 oli Porsche Supercup -kauden 2007 yhdeksäs osakilpailu, joka ajettiin 9. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.


title: Black Desert Online

text: Black Desert Online () on Pearl Abyssin kehittämä ja Kakao Gamesin julkaisema massiivinen monen pelaajan verkkoroolipeli (MMORPG). Peli on julkaistu Windows-alustalle vuonna 2014 Koreassa ja myöhemmin länsimaissa.


title: Black Desert Online

text: Pelin julkaisussa länsimaissa rahoitusmalli on muuttunut ilmaispelistä kertamaksulliseksi. Peli on niin sanottu hiekkalaatikko-MMO, jossa ei ole luolastoja eräiden muiden MMO-pelien tapaan. Taistelumenetelmä on myös aktiivisempi ja toimintasarjoihin perustuva.


title: Black Desert Online

text: Peli on kehittäjän ensimmäinen MMORPG. Studiolla oli aiempaa kokemusta pelimoottorien tekniikasta ja kehittivät peliin omansa.


title: Black Desert Online

text: GameSpot antoi pelille arvosanaksi 7/10 arvostelussaan. Arvostelun mukaan pelin onnistumisiin lukeutuu virtuaalielämä huvipuistomaisuuden sijaan.